Pjongjang ponudio mir Seulu\nM. D.\t 20. avgusta 2015. 15:12\nSeverna Koreja je danas poručila Južnoj Koreji da je spremna da okonča spor oko zvučnika putem kojih zvanični Seul emituje propagandne poruke na drugu stranu granice, insistirajući ipak da emitovanje tih poruka bude obustavljeno, saopštilo je danas južnokorejsko Ministarstvo za ujedinjenje.\nSekretar Centralnog komiteta severnokorejske Radničke partije Kim Jang Gon poslao je pismo vladi u Seulu u kojem navodi da južnokorejsko emitovanje poruka predstavlja objavu rata, ali je dodao i da je Severna Koreja “spremna da ponudi izlaz iz spora kako bi se razrešila aktuelna situacija i poboljšali odnosi”, preneo je Rojters.\nPrethodno su, međutim, severnokorejske vlasti putem vojne “crvene” telefonske linije upozorile Seul da će izvršiti napade na propagandne zvučnike putem kojih Južna Koreja emituje poruke prema Severnoj Koreji, saopštilo je južnokorejsko Ministarstvo odbrane.\nU poruci Generalštaba Armije Severne Koreje je stajalo da Južna Koreja ima rok od 48 sati da ukloni ogromne zvučnike sa granice, ili će se suočiti sa vojnom akcijom, navodi se u saopštenju.\nJužna Koreja je pre toga saopštila da je ispalila više desetina projektila prema Severnoj Koreji, čija je vojska prethodno jednom raketom gađala jedan južnokorejski zvučnik koji je glasno puštao poruke protiv zvaničnog Pjongjanga.\nNakon te razmene vatre, južnokorejske vlasti su naložile evakuaciju stanovništva iz područja na svojoj zapadnoj granici, odnosno iz pograničnog grada Jeončeona, na koji je ispaljena granata.\nVlasti u Seulu su 11. jula ponovo uključile propagandne zvučnike, kao odgovor na to što su severnokorejski vojnici navodno prešli granicu i postavili nagazne mine, koje su eksplodirale i povredile dva južnokorejska vojnika.\ngranatiranjejuzna korejaSeverna Koreja


24.10.2018 u 18:35\nMinistarka građevinarstva, saobraćaja i infrastrukture Zorana Mihajlović, izjavila je u Skupštini da je lider SRS-a Vojislav Šešelj prekršio Zakon o planiranju i izgradnji, jer nije nadležnim organima prijavio radove na kući u Hrtkovcima koju je nedavno kupio. „Predsednik SRS-a Vojislav Šešelj je kupio kuću u Hrtkovcima za 40.000 evra i ta kuća je nelegalna jer je izgrađena bez građevinske dozvole. Ali Šešelj je prekršio Zakon o planiranju i izgradnji jer je ovu kuću obnovio bez dozvole, a morao je radove da prijavi opštini i da za to dobije dozvolu. To je krivično delo”, istakla je Mihajlovićeva, pokazujući fotografije kuće koju je Šešelj kupio u Hrtkovcima, javlja Tanjug. Ona je istakla i da je lider SRS-a kupovinu ove kuće trebalo da prijavi Agenciji za borbu protiv korupcije,\n01.06.2018 u 15:40\nI Zvezdan Jovanović dao ovlašćenje Šešelju da ga zastupa\nPožarevac - Zvezdan Jovanović je u požarevačkom zatvoru „Zabeli” potpisao ovlašćenje da mu predsednik Srpske radikalne stranke Vojislav Šešelj postane opunomoćenik, a podnošenje zahteva za obnovu procesa očekuje se krajem juna. Šešelj je na konferenciji rekao da je u zatvoru bio u jednočasovnoj poseti „velikom srpskom junaku” Zvezdanu Jovanoviću, kome je preneo pozdrave „srpskih patriota” i očekivanja da će „što pre biti slobodan”. „On (Jovanović) je potpisao ovlašćenje da mu budem pravni savetnik i da preduzimam sve pravne radnje u cilju ostvarivanja prava na obnovu sudskog procesa”, rekao je Šešelj. On je dodao da je slično ovlašćenje dobio juče i od Milorada Ulemeka Legije i da sada, u kontaktu sa njihovim advokatima, „prelazi na posao”. „Ove presude su neodržive zbog mnoštva


NEW Press produkcija | Rašić-Stojanović: Izađite i glasajte\n01/06/2014 12:18|Autor: office@newpressproduction.com|Pregleda: 1662 |\nČAGLAVICA, 30.maj - U okviru projekta „Srpsko – srpski dijalog“ emitovana je prva od četiri televizijske emsije koje su posveće vanrednim parlamentarnim izborima na Kosovu koji su zakazani za 8.jun 2014.godine. Gosti emisije su bili Nenad Rašić, nosilac liste Progresivne demokratske stranke (PDS) i Milan Stojanović, prvi na listi Pokreta za demokratski prosperitet (PDP). Nosilac Srpske liste Branimir Stojananović, koji je bio blagovremeno pozvan i potvrdio svoje učešće, otkazao je dolazak neposredno pred početak snimanja emisije.\nKomentarišući važnost ovig izbora, lider PDS-a Nenad Rašić je rekao da je krajnje vreme da se profilišu srpski politički predstavnici u kosovskim institucijama, jer ako Srbi sa Kosova ne iskoriste ovaj momenat, u budućnosti će verovatno samo biti nemi posmatrači događaja koji će uticati na njihove živote, živote njihovih porodica i same zajednice.\nUkazujući na važnost primene Briselskog sporazuma, Rašić je rekao da su Srbima potrebni relevatni predstavnici u parlamentu, kako zajednica ne bi postala objekat nečijih eksperimeneta, nego aktivni učesnik u politici koja ima za glavni cilj – očuvanje interesa Srba na Kosovu.\nMilan Stojanović, nosilac liste PDP je rekao da su ovi izbori najbitniji jer je otvoreno pitanje da li će srpskog naroda na Kosovu uopšte biti za 30 ili 40 godina. Po njegovom mišljenju, ako među Srbima ima razuma, mudrosti i sloge, ovi izbori će doneti svima korist i bolji život.\nStojanović kaže da je kosovsko društvo najneuređenije i najsiromašije u regionu i da su ga pritisli ogromni problemi, posebno ekonomski, a da je Vlada raspisala izbore jer je zapala u krizu i nije bila u stanju da rešava nagomilane probleme. Po njegovom mišljenju, dok se status Kosova ne reši na pravedan način, Srbi na Kosovu treba da nastave da žive sa Albancima i da preko demokratskih institucija rade na izgradnji mira, zajedništva i ekonomskom razvoju.\nNosilac liste PDS Nenad Rašić ocenjuje da je najveći problem Srba na Kosovu politička nezrelost i nedovoljna politička profisilanost.\n„Još nismo utvrdili strukturu političkog organizovanja i metodu samoodlučivanja. Još nismo shvatili da smo mi jedino relevevantni da odlučujemo o svojoj sudbini“, rekao je Rašić.\nPo njegovom mišljenju drugi najveći problem na Kosovu je siva ekonomija.\n„Dugo godina od 99-te na ovamo, bili smo u stanju jednog mirovanja, odnosno stagniranja. Zato danas nemamo velike biznismene i velike biznise koji bi mogli da budu nosioci našeg društva i privrednog razvoja. Imamo i psihološki problem sa tranzicijom. Ako bi se prelazak iz socijalizam u kapitalizam mogao da podeli u pet faza, mi smo tek na drugom koraku. Tek sad shvatamo da od društvenih preduzeća više nema ništa. Zato, danas, ako želimo da pokrenemo ekonomiiju, moramo da finansijski forsiramo te naše lokalne privrednike i komšije, da kroz institucije podignemo njihov biznis da bi oni mogli pomagati mladima, otvarati nova radna mesta i podići kvalitet života srpske zajednice“, ocenio je Nenad Rašić.\nPo mišljenju nosioca liste PDP-a Milana Stojanovića prvi problem Srba na Kosovu je to što aktuelna vlada u Prištini i njeni koalicioni partneri iz redova srpske zajednice rade sve da bi otcepili Kosovo od Srbije, pocepali srpski narod, stvorili tzv. državu u državi i tako uništili srpske korene na Kosovu. Drugi problem je to što Vlada u Prištini marginalizuje srpski narod. Ne da zaustavlja, nego iseljava stanovništvo, ne zapošljava i prema Srbima pokazuje nezainteresovanost.\n„Nama ostaje da se mudrom politikom borimo da Kosovo ostane u Srbiji i da sačuvamo srpske korene, da putem dijaloga i kompromisa uspostavimo moguć trajno održiv zajednički život, u obostranom interesu i Prištine, i Beograda, da usvajamo rešenja koja donose bolji život, da pokrenemo ekonomiju i da tako na zdravim odnosima i dugoročno uredimo naše odnose i izbegnemo sukobe koje nismo smeli imati ni na Kosovu, ni u Bosni, ni na drugim mestima. Do sada su spski poslanici u kosovskom parlamentu bili samo politički dekor. Novi poslanici moraju da budu uticajan politički faktor koji bi razradio stretegiju za opstanak i ostanak srpskog naroda, privukao strane investicije, otvorio radna mesta i pokrenuo poljoprivredu kao osnovnu delatnost kojom se Srbi na Kosovu bave. Na ovaj način sprečili bi dalje iseljavanje i stvorili uslove za povratak“, rekao je Stojanović i dodao se danas na bogatom Kosovu siromašno živi, a da bez oslonca na državu Srbiju nema ekonomskog progresa.\nProjekat „Srpsko – srpski dijalog“ posvećen vanrednim parlamentarnim izborima na Kosovu koji su zakazani za 8.jun 2014.godine realizuje Medija centar u Čaglavici, u saradnji sa Forumom za etničke odnose u Beogradu, uz podrsku Kosovske fondacije za otvoreno društvo.\nibrahim eminazeriiz orahovcainvalid vojni bivse jugoslavije\ndali imam pravo na invalidu bivse jugoslavije od 1998 pa sve do 2015 ne primam invalidu koja mi pripada po evropskom standardu da mijavite dali imam pravo na invalidu vojnu mirnodopskuinvald sam prvo snazno resenjezato ostajem zahvalan unapred14 7 2015sad sam vec 7 god paralzovan


Iranska uprava civilne avijacije: Imamo ubedljive dokaze da avion nije pogođen | TRT Srpski\nIranska uprava civil...\nIranska uprava civilne avijacije: Imamo ubedljive dokaze da avion nije pogođen\nPredsednik Komisije za istragu nesreća iranske civilne avijacije Hasan Rizayifer poručio je da imaju uverljive dokaze da putnički avion Ukrainian Airlinesa, koji se srušio u Teheranu, nije pogođen i oni su spremni to podeliti s javnosti.\n"Imamo ubedljive dokaze da avion nije pogođen, spremni smo da ga delimo sa novinarima i odbacujemo glasine", rekao je Rizayifer.\nTvrdi da nijedna zemlja na svetu ne može otkriti uzrok nesreće za tako kratko vreme te da "strani mediji žele pokrenuti kampanju protiv Irana".\n"Zemlja u kojoj se nesreća dogodila je donosilac odluka. Imamo priliku da očitamo crne kutije u Iranu i imamo objekte koje su nam potrebne da ih popravimo zbog oštećenja. Nema problema s dolaskom Amerikanaca na mesto na kojem se analiziraju crne kutije, ali im treba odobrenje Senata da dođu", pojasnio je Rizayifer.\nPodsetio je da su u Iranu ukrajinski zvaničnici, a da su Rusija i Francuska takođe najavile spremnost za slanje opreme i pomoći.\nAmerički zvaničnici tvrde, pozivajući se na obaveštajne agencije te zemlje, da je ukrajinski avion oboren projektilom ispaljenim sa iranske strane.\nTagovi: Iranska uprava civilne avijacije , avionska nesreća , Iran


Direktor Caritasa Šapca Miroljub Nikolić izabran je za člana Zajedničkog konsultativnog odbora - Glas Podrinja\nDirektor Caritasa Šapca Miroljub Nikolić izabran je za člana Zajedničkog konsultativnog odbora sastavljenog od predstavnika Evropskog ekonomskog i socijalnog komiteta i organizacija civilnog društva i socijalnih partnera iz Republike Srbije.\nMiroljub Nikolić je izabran za oblast socio-ekonomskog razvoja, a u Zajednički konsultativni odbor izabrani su i Katarina Golubović iz Komiteta pravnika za ljudska prava – Yucom i Nataša Đereg, iz Centra za ekologiju i održivi razvoj, u oblasti zaštite životne sredine, poljoprivrede i ruralnog razvoja.\nKandidate za članstvo predlagale su i izabrale organizacije civilnog društva. Uvereni smo da su bogato iskustvo i dosadašnji posvećeni rad i rezultati najbolja preporuka za novi angažman, koji će doprineti daljem radu odbora, a na dobrobit korisnika usluga socijalne zaštite i razvoja organizacija civilnog društva.\nCeo process izbora koordinirali su Ministarstvo za ljudska i manjinska prava i društveni dijalog i Ministarstvo za rad, zapošljavanje, boračka i socijalna pitanja.


Fudbaleri Crvene zvezde večeras (20.30) dočekuju prašku Slaviju u drugom meču plej-ofa za plasman u UEFA Ligu Evrope. Trener „crveno-belih“ Vladimir Petrović Pižon tvrdi da su njegovi izabranici spremni za podvig Kompletan tekst\nNavijači praške Slavije, njih oko 80, koje klub vodi u Beograd na revanš utakmicu plej-ofa protiv Crvene zvezde za ulazak u Ligu Evrope, plaše se da prenoće u Srbiji iz straha po svoju bezbednost Kompletan tekst\nTrener Intera, Portugalac Žoze Murinjo, zamerio se islamskoj zajednici u toj zemlji izjavom da muslimanski verski praznik Ramazan nije u dobrom vremenskom periodu za fudbalere Kompletan tekst\nBoško Janković operisao je povređeno koleno u bolnici u Barseloni. Nekadašnji fudbaler Crvene zvezde će se u Kataloniji pod nadzorom stručnjaka zadržati još desetak dana Kompletan tekst\nFudbaleri Partizana pokušaće večeras (19.30 RTS 2) na gostovanju u Slovačkoj da pobede Žilinu i tako se plasiraju u Ligu Evrope. Bek crno-belih Ivan Obradović igra poslednji meč za srpskog šampiona, i veruje da će se Kompletan tekst\nKorenitih promena u rukovodećim strukturama Partizana neće biti do januara, kad bi trebalo da bude zakazana izborna skupština, tvrdi izvor Glasa i Kurira. Prema našim saznanjima, bez obzira na večerašnji rezultat u Žilini Kompletan tekst\nSelektor košarkaške reprezentacije Srbije Dušan Ivković posle pobede nad Litvanijom 78:70 na Akropolis kupu rekao je da ovakvi mečevi mogu samo da budu od koristi pred početak EP u Poljskoj Kompletan tekst\nAna IvanoviĆ, sudeći prema izjavama za američki magazin Fitnes, nije mnogo klonula duhom zbog serije loših rezultata. Po mnogima najlepša teniserka VTA tura kaže da se na terenu nikada ne predaje i da joj je, upravo zbog toga Kompletan tekst


Press Online :: Politika :: Dodik: Neću skoro u Sarajevo!\n20. 12. 2006. - Autor: R. P.\nDodik: Neću skoro u Sarajevo!\nPremijer RS ističe da se informacije o njegovom ubistvu pojavljuju duže vreme i da ih treba ozbiljno shvatiti\nPremijer RS Milorad Dodik kaže da će narednih dana izbegavati Sarajevo, gde je, prema informacijama tamošnje policije, na njega trebalo da bude izvršen atentat.\n- Dok god se ta situacija sa stanovišta bezbednosnih i drugih službi ne raščisti, nemam nameru da idem u Sarajevo. Već duže vreme pojavljuju se takve informacije koje treba ozbiljno shvatiti - kaže Dodik.\nPodsetimo, prema informacijama sarajevske policije, atentat na Dodika planirali su članovi "zemunskog klana", uz podršku vlasti i mafije iz Crne Gore, ali i kriminalaca iz BiH. Kao organizatori atentata pominju se predsednik Skupštine Crne Gore Ranko Krivokapić, bivši predsednik SCG Svetozar Marović, direktor hotela "Splendid" Žarko Radulović, brat Mila Đukanovića, Aco, i pojedini crnogorski kriminalci. Dodik smatra da Ranko Krivokapić i Svetozar Marović, koji su označeni i kao zaštitnici ubica iz "zemunskog klana", nemaju veze s tim.\n- To je konstrukcija, znam Krivokapića i Marovića i tako nešto je apsurdno i nemoguće - kaže Dodik.\nMinistar policije RS Stanislav Čađo izjavio je da se "sprovode odgovarajuće aktivnosti" u vezi sa informacijom o atentatu na premijera Milorada Dodika. Na pitanje da li je pojačano obezbeđenje premijera, Čađo je odgovorio potvrdno.\nPotpredsednik Dodikove SNSD Krstan Simić izjavio je da pretnja o atentatu na premijera RS može dolaziti i od radikalnog islamizma. Pomoćnik direktora Agencije za istragu i zaštitu Dragan Lukač kaže da zasad niko nije priveden niti uhapšen zbog planiranog atentata na Dodika.


Osnovana Evropska unija za baterije - Biznis Info\nYou are at:Home»Vijesti u fokusu»Osnovana Evropska unija za baterije\nOsnovana Evropska unija za baterije\nGrupa evropskih kompanija okupljenih oko njemačkog automobilskog diva Volkswagena i švedskog proizvođača baterija Northvolta odlučila je udružiti snage na istraživanju baterijskih ćelija.\nEvropska unija za baterije (EBU) startat će početkom iduće godine sa ciljem akumulacije znanja o proizvodnji baterijskih ćelija, uključujući istraživanje sirovih materijala, tehnologije ćelija, ali i recikliranja iskorištenih baterija, navodi se u sapćenju koje je u četvrtak objavio VW, prenosi agencija Hina.\nIstraživačke aktivnosti također će se fokusirati na razvoj tehnologija koje će omogućiti održivu, klimatski prihvatljivu i konkurentnu proizvodnju baterijskih ćelija u Evropskoj uniji, stoji u saopćenju.\n“Svi će partneri povećati ulaganja na temelju rezultata planiranih dodatnih istraživačkih aktivnosti”, saopćili su iz Volkswagena, ukazujući i na mogućnost traženja finansijske podrške od njemačkog ministarstva privrede.\nNjemačka je osigurala milijardu eura podrške za proizvodnju baterijskih ćelija za električne automobile. Prema saopćenju ministarstva privrede s početka sedmice, zahtjev za podršku iz tog programa podnijelo je više od 30 kompanija, uključujući proizvođače automobila i njihove dobavljače, proizvođače baterija, hemijske firme, proizvođače sirovina i kompanije u sektoru recikliranja, te istraživačke institute.\nstrane investicijeIzvozinvesticijeBankezapošljavanjeSASECijeneautomobilienergijaNaftaVlada FBiHturizamBingoMMFKonzumAgrokor


Predviđanje za 2017: Putin cilja Baltik, Tramp staje na crtu Kini, a ISIS MENJA STRATEGIJU\nKako se 2016. bliži kraju, geopolitički metež koji se dešavao tokom godine, može se reći da najavljuje dosta nepredvidivo stanje u međunarodnim odnosima.\nSajt "Business Insider" nudi 10 mogućih geopolitičkih događaja koji nas očekuju u 2017:\nRusija će povući više provokativnih poteza protiv baltičkih država, kako bi videli reakciju Trampa i ostatka sveta.\nKako piše sajt Biznis insajder, oni očekuju mešanje Moskve u mnoge druge međunarodne afere, posebno u Baltičkim državama. Rusija je pomerila nuklearne rakete veoma blizu Poljske i Litvanije u oktobru, NATO je odgovorio postavljanjem trupa i tenkova u baltičkim zemljama.\nVelike kopnene snage će direktno napasti Raku\nTrenutna moć Islamske države je u padu i to se očekuje i naredne godine. Američki vojni lideri napominju da će trebati još dva do četiri meseca dok Mosul bude poptuno siguran.\nAko grad skroz "padne", napad na Raku je verovatniji navodi sajt.\nNovi napadi bombaša samoubica iz redova ISIS-a\nTeroristička grupa Islamska država svakako neće mirovati iako su dosta uzdrmani. "Bussines Insider" navodi kako će pojačati svoje propagandne napore kako bi nove regrute inspirisali za pojedinačne napade širom sveta.\nAsad će ostati na vlasti u Siriji\nNakon pada Alepa, Asad i njegove iranske i ruske pristalice su zacementirale svoju poziciju u kontrolisanju većine istočne Sirije, navodi "Business Insider"\nSAD će proveravati Kinu\nNedavna kineska zaplena podvodnog američkog drona u vodama Južnog kineskog mora zahteva odgovarajući odgovor, piše "Business Insider".\nTrampov tim je pokazao raznolikost "alata" koji bi mogli da iskoriste da se suoče sa Kinom i "prekontrolišu" je. Etiketiranje Kine kao manipulatore valute, započinjanje trgovinskog rata sa Pekingom, podržavanje Tajvana, ili čak pojačanje morskih patrola oko kineskih vojnih "kompleksa" u Južnom kineskom moru.\nTramp neće pocepati iranski dogovor\nTramp se tokom svoje predsedničke kampanje energično suprotstavljao dogovoru sa Iranom, ali on najverovatnije neće, barem odmah, preći na njegovo "cepanje". U suštini, dogovor je mnogostran i Tramp ne može da ga raskine.\nUmesto toga Tramp će stvoriti gotovo toksično okruženje oko ulaganja u Iran i koristiće "meku moć" da odvrati američke kompanije kao i saveznike od obogaćivanje islamske republike.\nISIS će se u potpunosti posvetiti društveno-medijskom prisustvu\nDo kraja 2017. godine, prisustvo džihadista najverovatnije neće biti na bilo kom fizičkom prostoru, već će povećati svoje prisustvo na društvenim medijima i održavati kalifat u "onlajn životu".\nNastaviće da privlače ekstremiste sa čvrstim islamskim stavovima i izraženom neprijateljstvu prema Zapadu, ali Irak i Sirija će, kako piše sajt, u većoj meri da se oslobode od Islamske države.\nTramp će sprečiti Obamino otvaranje prema Kubi, ali ga ipak neće skroz poništiti\nTramp je osudio Obamin dogovor sa Havanom, preteći da će ga poništiti ukoliko Kuba ne pristane na bolji "dogovor".\nNakon smrti Kastra rekao je da se nada da će "nakon dugogodišnjeg užasa, divan kubanski narod konačno da živi slobodo što su i zaslužili".\nGranični zid ili ograda na američko-meksičkoj granici neće puno učiniti protiv zaustavljanja protoka droge u SAD\nKako navodi sajt barijera neće puno učiniti zato što većina ilegalnih narkotika koji se krijumčare u SAD nisu transporotvani na velikim otvorenim prostorima, već kroz tajne tunele i uz pomoć drugih metoda, poput komercijalnih vozila ili uz pomoć privatnih građana.\nFARK pobunjenička grupa u Kolumbiji prestaje da postoji, ali će se pojaviti neki stari problemi\nKolumbija je uspela da postigne mirovni sporazum nakon pola veka sukoba, a članovi pobunjeničke grupe su već počeli da menjaju FARK u isključivo političku partiju.\nNakon potpisivanja novovg sporazuma krajem novembra, FARK pobunjenici je trebalo da se presele u 27 zona za demobilizaciju i razoružanje, ali dve nedleje nakon što je ovaj proces trebalo da počne, logori nisu bili u stanju da ih prime.\nVisoki komesar Un za ljudska prava je u saopštenju naveo da postoji ograničen pristup vodi za piće, zdravstvenim uslugama i električnoj energiji.\nOvakavo nesigruno okruženje u okviru demobilizacije može da navede pobunjenike da se vrate svojim ilegalnim aktivnostima.\nOvog meseca pobunjenička grupa je proterala pet komandanata od kojih su neki učestvovali u trgovini drogom.\nU međuvremenu, kolumbijske kriminalne grupe se šire na područjima koje su pobunjenici napustili, negde sarađujući sa FARK-ovim disidentima.\nDruga gerilska grupa levičarska Nacionalan oslobodilačka armija, pojačala je svoje napade želeći da preuzme teritorije koje FARK napušta.\nKoen tvrdi da je TRAMP RASISTA I PREVARANT


Rusija: Preko 14.000 novoobolelih; Ministar: Epidemiološka situacija i dalje krajnje napeta - 14.10.2020, Sputnik Srbija\nBroj novih slučajeva infekcije virusom korona u poslednja 24 sata u Rusiji je premašio 14.000, saopštio je Operativni štab. Najviše novih slučajeva ima u Moskvi... 14.10.2020, Sputnik Srbija\n10:38 14.10.2020 (Osveženo: 01:02 26.08.2021)\nMinistar Mihail Muraško ističe da stanovništvo treba da poštuje sve preporuke kako bi se rizici po državu sveli na minimum.\nPonašanje stanovništva u datim okolnostima je od ključnog značaja, dodao je on.\n„Situacija je i sada krajnje napeta, neophodno je da stanovništvo poštuje postojeće preporuke kako bi se smanjili rizici po zemlju, uključujući ekonomiju. Na žalost, ne poštuju svi preporuke“, rekao je ministar na sednici Dume o zdravstvenoj zaštiti.\nOn je naveo da 20 odsto obolelih o virusa korona ima lakšu kliničku sliku, 11 odsto težu, a 1,5 odsto najtežu.\nBroj najteže bolesnih pacijenata zadržao na istom nivou bez obzira na rast broja obolelih, dodao je Muraško.\nMuraško je naveo i da u Rusiji četiri kompanije rade na proizvodnji vakcina protiv virusa korona.\n„Pored već registrovane vakcine radi se na još dve – vakcini ‘Vektora’ i Instituta ‘Čumakov’. Sve vakcine koje ili su registrovane ili je u toku njihova registracija imaju različite tehnološke platforme i proizvodiće se u različitim proizvodnim kapacitetima. Na taj način ćemo dobiti različite tipove vakcina za različite kategorije pacijenata, naravno, nakon potvrde njihove kliničke efikasnosti“, naveo je Muraško i dodao da je sada glavni zadatak da se osigura masovna proizvodnja.\nU međuvremenu, gradonačelnik Moskve Sergej Sobjanjin najavio je da će se od naredne nedelje đaci nižih razreda osnovnih škola vratiti u učionice, posle jesenjeg raspusta, dok će učenici starijih razreda nastavu pratiti on-lajn.\nTakođe, privatnim obrazovnim institucijama sugerisano je da pređu na rad od kuće.\nJesenji raspust je zbog epidemiološke situacije bio produžen, a ta mera se, kako je rekao gradonačelnik, pokazala kao delotvorna, pa se udeo dece među obolelima od korone smanjio sa 19 na 11 odsto.\nU Moskvi su i dalje na snazi mere nošenja maski i rukavica, a poslodavci su dužni da 30 odsto zaposlenih prebace na rad od kuće. Starijim Moskovljanima savetuje se da, bez preke potrebe, ne izlaze iz kuća.\nOd marta u Rusiji je registrovano 1. 326 178 inficiranih virusom korona, a od tog broja bitku s virusom izgubilo je 23.000, dok se uspešno oporavilo oko milion pacijenata.


Marković "lomi" u narednih 48 sati, novi "orlić" pred Humskom - Sportska centrala\nMarković „lomi“ u narednih 48 sati, novi „orlić“ pred Humskom\n29 avg 2017. 19:05\nNaredni klub Lazara Markovića biće poznat u sledećih 48 sati. U ponedeljak je Beogradom prostrujala vest da bi 23-godišnji Čačanin mogao da se vrati u Partizan, ali je odmah bilo jasno da će sportskom direktoru crno-belih Ivici Ilievu biti potreban čarobni štapić da tu zamisao sprovede u delo.\nPrema poslednjim informacijama iz Liverpula, ponovo je aktuelna selidba Markovića u Votford, koji se i ranije pominjao kao novi klub srpskog reprezentativca. Odluka se navodno očekuje do četvrtka i kraja prelaznog roka.\nNa drugoj strani, Iliev ne sedi skrštenih ruku, pa je ponovo aktuelan dolazak Saše Zdjelara u Humsku. Nekadašnji fudbaler OFK Beograda i „zlatni orlić“ se od odlaska u Olimpijakos, tokom svakog prelaznog roka dovodi u vezu sa Partizanom i Crvenom zvezdom, a sada je red ponovo došao na crno-bele.\nZdjelar bi navodno pojačao Partizan samo u slučaju da jedan od vezista aktuelnog šampiona (Kosović, Jevtović, Radin), narednih dana napuste klub.


Sindikat Zastava oružje - inicijativa predsednik A.Vučić - Kragujevac online - Sve o gradu na jednom mestu\nTrenutno se nalazite na strani: Vesti Info Politika Sindikat Zastava oružje - inicijativa predsednik A.Vučić\nčetvrtak, 17 maj 2018 08:10\tDragan Ilić\nSindikalna organizacija Zastava oružje uputila je inicijativu sa zahtevom predsedniku Republike Aleksandru Vučiću da ne potpiše Zakon koji je Narodna skupština Republike Srbije usvojila a u kome se, između ostalog, predviđa i prodaja kapitala fabrike Zastava oružje.\nU pismu koje je dostavljeno predsedniku Vučiću ističe se: ...da „zbog svog značaja i istorijske dimenzije, kao i trenutnih geopolitičkih prilika u kojima se država Srbija nalazi, radnici fabrike su mišljenja da fabriku treba do daljeg sačuvati kao državnu i da fabrika treba da bude osnov i temelj buduće reindustrijalizacije Srbije, s obzirom da je srpska industrija uništena poslednje dve decenije potpuno promašenim konceptom privatizacije. Iskustva prošlosti nas uče da kupci srpskih preduzeća svoju ekonomsku efikasnost i konkurentsku sposobnost ostvaruju i grade kroz redukciju troškova posebno u domenu radne snage. U velikom broju slučajeva kapital preduzeća se isisava i seli van društva, ostavljaju se blokirani računi, imovina se stavlja pod hipoteku a preduzeća uglavnom tonu pod teretom kreditnih obaveza.\nUzroci današnjih problema fabrike se mogu tražiti u nekompetentnom upravljanju gde ne postoji odgovornost za poslovanje fabrike, ostvarene gubitke i promašene poslovne poteze, smanjenu proizvodnju i uvećane troškove. Svako preduzeće, nezavisno od oblika vlasništva, će upasti u krizu ukoliko se njime loše upravlja. Postoji niz faktora koji utiču na razvoj i poslovanje fabrike, i to nije sam po sebi samo svojinski oblik. Ako se ostvari prodaja svih vrednih resursa, pa i fabrike Zastava oružje, Srbija će postati poput kolonije. Zato je moralna i patriotska obaveza svih nas da učinimo sve da do toga ne dođe jer bi u suprotnom bio greh prema sadašnjim i budućim genracijama.\nZato radnici fabrike Zastava oružje apeluju na Vas da ne potpisujete Zakon i da se fabrika Zastava oružje AD zbog svega navedenog izuzme iz postupka prodaje kapitala. Time biste ostali upamćeni i upisani u istorijske čitanke kao predsednik koji je uspeo da sačuva fabriku Zastava oružje kao svoju, za Grad Kragujevac, za Srbiju i za neke buduće generacije i neke druge mlade ljude koji će raditi u njoj.\nGrađani Kragujevca i radnici fabrike Vam ne bi zaboravili jer su ponosni na drugu tradiciju privrede koja se zasnivala na našoj fabrici“.


Eurobarometar: Podrška evru na najvišem nivou, izbaciti kovanice od 1 i 2 centa | Bonitet\nPrema rezultatima najnovijeg istraživanja Eurobarometar, javna podrška evru dosegla je dosad najviši nivo.\nIstovremeno, sve veći broj građana podržava i pravila zaokruživanja i ukidanje kovanica od jednog i dva centa, o čemu je nešto ranije sprovedeno i zasebno otvoreno javno savetovanje, prenosi Poslovni dnevnik.\nIz Eurobarometrovog istraživanja proizilazi da se 67 odsto ili dve trećine javnosti zalaže za ukidanje evrokovanica od jednog i dva centa obaveznim zaokruživanjem konačnog iznosa kupovine pri plaćanjima gotovinom. Za to postoji većinska podrška u svih 19 država, ističe se u saopštenju.\nSlično važi i za pitanje da li bi pravila zaokruživanja trebalo da budu obavezna i usklađena u evrozoni.\nInače, evro kao valutu danas koristi oko 342 miliona građana EU, a u pet država evrozone (Finska, Holandija, Irska, Italija i Belgija) sa oko 100 miliona stanovnika već se primenjuju pravila zaokruživanja konačnog iznosa kupovine za plaćanja u gotovini.\nPrethodni tekstZašto jedna beogradska firma sada ima proizvodnju u Vukovaru?\nSledeći tekstPemberton počeo da reklamira Coca-Colu (1886)


BEOGRAD - U periodu od 2008. do 2010. godine moguća su četiri makroekonomska scenarija u Srbiji od kojih prva tri vode u finansijsku krizu, a četvrti je skoro nemoguć, zaključak je koji proizilazi iz najnovijeg broja Makroekonomskih analiza i trendova, koje objavljuje Ekonomski institut. U prve tri opcije trpeće investicije, neto izvoz ili potrošnja domaćinstva, dok bi u četvrtoj pretrpela državna potrošnja, koja bi morala da se smanji.\n- To se, međutim, nikada do sada nije dogodilo, a da bismo imali dugoročan razvoj neophodno je da država smanji svoje izdatke za pet odsto. I to tokom dve godine zaredom. Sa stanovišta makroekonomske politike 2006. i 2007. godina su propale, a s obzirom na predsedničke izbore, a naročito ako dođe i do parlamentarnih, biće izgubljena i ova godina, što će se preneti i na 2009. - ocenio je ekonomista Stojan Stamenković. On je podsetio i na to da premijer, vicepremijer, ministar spoljnih poslova i ministar unutrašnjih poslova konstantno daju nesaglasne izjave o Kosovu i spremnosti Srbije da potpiše Sporazum o stabilizaciji i pridruživanju EU, što, kako ističe, stvara uslove u kojima niko nije spreman da ulaže u Srbiji.\nPrema Stamenkoviću, budžet za ovu godinu je vrlo ekspanzivan, ali u 2008. ne bi trebalo da dođe do finansijske krize pošto se najavljuje prodaja NIS-a i drugih preduzeća.\nProfesor Jurij Bajec je naglasio da je u 2007. godini ostvaren budžetski suficit, ali da je to postignuto tako što su prihodi od licence za mobilnu telefoniju pogrešno zavedeni kao tekući prihod, bez čega bi budžet bio u manjku. Osim toga, u decembru je zabeležen budžetski deficit od čak 24 milijarde dinara, dok je u drugoj polovini 2007. budžet kontinuirano bio u deficitu.\nU prošloj godini inflacija je dostigla 10,1 odsto, a ako se računa prema indeksu potrošačkih cena oko 11 odsto. Istovremeno, devizne rezerve su dostigle 14 milijardi dolara.\nPrema rečima ekonomiste Miladina Kovačevića, pred državom je zadatak ostvarenja šest ključnih reformi, kako bi se omogućio ekonomski napredak. To su korporatizacija javnih preduzeća, reforma zemljišne politike i upravljanja gradskim građevinskim zemljištem, reforma fondova penzijsko-invalidskog osiguranja i emancipacija fondova od budžeta uz njihovo delimično prerastanje u investicione fondove, zatim reforma javnih rashoda, stvaranje institucionalnih investicionih fondova i restitucija.\nGovoreći o najavljenoj besplatnoj podeli akcija, Stamenković je ocenio da je u pitanju čist populizam koji je štetan. On nije želeo da komentariše obećani iznos od 1.000 evra po punoletnom stanovniku, dodavši da ne zna koja je prava vrednost NIS-a i da su se prvo pominjao iznos od 500 miliona evra, dok se sada spekuliše cifrom od preko dve milijarde.


Kompanija Imlek doniralaproizvode deci i štićenicima socijalnih ustanova\nKompanija Imlek je tradicionalno i ove godine povodom novogodišnjih praznika odlučila da paketićima mlečnih proizvoda iznenadi decu i mlade o kojima brinu Dečije selo ,,Dr Milorad Pavlović” u Sremskoj Kamenici, organizacija SOS Dečija sela Srbija, Prihvatilište za decu Beograda i Centar za razvoj lokalnih usluga socijalne zaštite u Vranju.\nOmiljeni Moja Kravica proizvodi – mleko, jogurt, šejkovi i čokoladno mleko našli su se među poklonima koji su uveličali prazničnu atmosferu.\nDecembar je mesec koji nas sve zbližava i podseća koliko je važno da brinemo o najbližima i delimo sa njima radost. Ovaj period godine je prilika da pokažemo empatiju pružajući podršku onima kojima je ona neophodna. U skladu sa svojim društveno odgovornim poslovanjem i tradicijom da inicira i pomaže humanitarne aktivnosti, Imlek je odlučio da odgovori na potrebe pojedinaca iz ovih osetljivih kategorija i obraduje ih novogodišnjim paketima.\n–Kraj godine obeležavamo u znaku praznika koji u nama bude želju da poklanjamo ljubav i pažnju ljudima oko sebe. Raduje nas činjenica da smo realizacijom ove akcije podsetili mališane iz ustanova socijalne zaštite širom naše zemlje da smo tu da podelimo sa njima radost tokom praznovanja. Naša želja bila je da u periodu tradicionalnog okupljanja obezbedimo bezbrižnost i sigurnost društveno osetljivim grupama i nadamo se da ćemo na ovaj način podstaći druge da razmišljaju u istom pravcu, izjavila je Marija Malović, regionalni menadžer komunikacija i korporativnih poslova kompanije Imlek.


Omogućena dalja isplata kosovskog dodatka – Nadlanu.com\nOmogućena dalja isplata kosovskog dodatka\nBEOGRAD, 26. avgusta 2010. (Beta) – Vlada Srbije usvojila je u četvrtak zaključak na osnovu koga će isplata "kosovskog dodatka" biti omogućena do donošenja zakona kojim će biti rešen problem finansiranja Srba na Kosovu i Metohiji, izjavio je ministar za Kosovo Goran Bogdanović.\nBEOGRAD, 26. avgusta 2010. (Beta) – Vlada Srbije usvojila je u četvrtak zaključak na osnovu koga će isplata “kosovskog dodatka” biti omogućena do donošenja zakona kojim će biti rešen problem finansiranja Srba na Kosovu i Metohiji, izjavio je ministar za Kosovo Goran Bogdanović.\nVlada je jednoglasno odlučila da do donošenja novog zakona, primanja kosovskih Srba koji novac dobijaju iz budžeta i dalje budu uvećana za 50 odsto, rekao je Bogdanović na konferenciji za novinare posle sednice Vlade Srbije.\nBogdanović je dodao da će zakon o finansiranju Srba na Kosovu biti izrađen po hitnom postupku i da će se posle toga naći pred poslanicima Skupštine Srbije. Dodao je da bi taj zakon mogao biti urađen u septembru. Prema njegovim rečima, novi zakon će se odnositi isključivo na osobe – porodice čiji članovi žive i rade na Kosovu i Metohiji.\n“Vlada je vodila računa da ta odluka bude u skladu sa Ustavom Srbije i zakonom. Pravni osnov je Zakon o državnoj upravi i Zakon o ministarstvima”, rekao je Bogdanović. Upitan da prokomentariše to što je Vlada Kosova izdvojila pet miliona evra za sever Kosova, Bogdanović je rekao da “taj novac nije dobrodošao”.


Etleboro.org - DW: Nacisti proterani iz SAD koji su nastavili da mirno žive u Nemačkoj\nDW: Nacisti proterani iz SAD koji su nastavili da mirno žive u Nemačkoj\nyoutube Dok lovci na naciste vode trku sa vremenom, NEMAČKA PUŠTA BIVŠE SS-OVCE DA ŽIVE MIRNO i to o trošku građana\nN1 Serbia 12.04. 15:46\nFridrih Karl B. (95) je u februaru ove godine proglašen krivim u američkoj državi Tenesi jer je bio čuvar u koncentracionim logorima, te tako učestvovao u holokaustu. Starac je proteran u Nemačku, gde je stigao u Frankfurt. B. je priznao da je bio čuvar, ali je američkoj imigracionoj službi rekao d»»»\nKurir Serbia 12.04. 11:18\nZa sebe kaže da je jedini Jevrejin koji se moli za dobro zdravlje nacista. Oni koji su učestvovali u sistematskom ubistvu šest miliona Jevreja u Evropi sada su stariji od 90 godina i skoro svi su slabi i bolesni. Sam Zurof ima 72 godina – rođen je tri godine nakon završetka rata – i više od 40 godi»»»\n12.04. 15:46 DW: Nacisti proterani iz SAD koji su nastavili da mirno žive u Nemačkoj N1\n12.04. 11:18 Dok lovci na naciste vode trku sa vremenom, NEMAČKA PUŠTA BIVŠE SS-OVCE DA ŽIVE MIRNO i to o trošku građana Kurir


FK Radnički pobednik Zimskog turnira\nFK Radnički pobednik Zimskog turnira\nObrenovčane su naporni treninzi i odlična igra u finalnoj utakmici doveli do pobede i pehara\nZimski turnir, održan u proteklih mesec dana, završen je trijumfom Fudbalskog kluba Radnički koji je u finalnoj utakmici savladao ekipu iz Vreoca. Savšreno uigran tim je na svom terenu došao do pehara i tako napravio odličnu uvertiru za nastavak sezone.\n„Veoma smo zadovoljni što smo osvojili ovaj turnir, jer nam je to, kao domaćinu, bila i namera. Ovo je bila odlična priprema za ono što nam sledi, a to je nastavak sezone“, rekao je Vladimir Todić, kapiten FK Radnički.\nDinamična utakmica, puna preokreta, pokazala je da su fudbaleri Radničkog naporno radili na svojoj igri, što je potvrdio i trener Miloš Bojanić. On je dodao i to da će ova pobeda biti samo vetar u leđa za predstojeće utakmice u srpskoj ligi, od kojih je prva u subotu, 9. marta.\nObrenovčani na prvi megdan u nastavku sezone izlaze ekipi Lokomotive iz Makiša.\nFudbalski klub Radnički primio je najmanje pogodaka tokom Zimskog turnira, što se navodi kao zasluga trenera golmana Vojislava Čobića.\nČobić je kazao da se agresivna igra u finalu isplatila, ali je pohvalio i protivnika, naglasivši da su se na terenu mogli videti kvalitetan fudbal i fer igra.


Poznate cene karata za Kup Koraća, čeka se još jedan učesnik - Sportske.net\nPoznate cene karata za Kup Koraća, čeka se još jedan učesnik\nZa nešto više od mesec dana u Nišu će se voditi borba za prvi trofej u sezoni - trofej Kupa Radivoja Koraća.\nRadonjić pred put u Atinu: ''PAO odličan, Sale nas dobro poznaje''Pavlović se uželeo pobede nad Zvezdom!Pavlović se uželeo pobede nad Zvezdom!Zvezda: "Da li treba da igramo pred praznim tribinama?"EK - Sjajno veče bivših igrača Partizana, zablistao i Sofo\nKao što već znate, branilac trofeja je Crvena zvezda Telekom, koja će i ovoga puta biti najveći favorit za još jednu ''Žućkovu levicu'' u svojim vitrinama.\nOsim Zvezde, na završnom turniru koji će od 18. do 21. februara biti održan u niškom ''čairu'', učestvovaće i Partizan, Mega Leks, Metalac, FMP, Konstantin i Borac, dok će poslednji učesnik biti poznat posle finala Kupa Srbije, gde se sastaju Vršac i FMP.\nVršac će u slučaju pobede biti osmi učesnik Kupa Koraća, a ako pobedi FMP, plasiraće se Smederevo kao četvrtoplasirani iz Košarkaške lige Srbije.\nKad su u pitanju ulaznice, prodaja karata počinje tri dana posle žreba koji će biti održan u Beogradu, a cene kompleta su iste kao i prošle godine, potvrdio je Uroš Parlić, predsednik Regionalnog košarkaškog saveza istočne Srbije, a prenose ''Južne vesti''.\nDakle, cena jednodnevne karte za četvrtfinalne duele biće 500 dinara, za polufinala 700, a za finale 800 dinara.\nPrvog dana turnira, 18. februara, igraće se prve dve četvrtfinalne utakmice. Druga dva četvrtfinala su na programu 19. februara, a polufinale dan kasnije.\nFinale je 21. februara.


Sloboda se ne servira na tanjiru\nNeeraj Singh, glasnogovornik UNMIK-a kaze kako nije dobro uopsteno govoriti o podbacaju ili uspesima, posto na Kosovu iako nema pune slobode kretanja, ima napredka.\n“Preduzeti su koraci na poboljsanju slobode kretanja, ali to nije nesto sto se moze servirati na tanjiru od strane policije, KFOR-a ili drugih agencija sigurnosti, posto se to ne moze uraditi ni u kojoj zemlji na svetu”, kaze Singh.\nOn istice kako ima mnogo faktora koji uticu na stvaranje odrzive bezbednosti koja obezbedjuje slobodu kretanja. Medju ostalim, prema Singhu, potrebo je vremena da zajednice koje su u opasnosti shvate poboljsanje bezbednosne situacije. Ipak, prema njemu nedostatak slobode kretanja je evidentan u odredjenoj meri i treba raditi da se ono jos vise poboljsa.\n“Ovo se podjednako odnosi kako na Srbe takodje i na Albance koji zive na severu, i za sve zajednice, te stoga ostaje da radimo jos na poboljsanju bezbednosti”, kaze glasnogovornik UNMIK-a.\nI portparol vlade Kosova Arben Qirezi je rekao da je vlada svesna za nedostatke na ovom planu, ali je prema njemu na tom planu postignut znacajan napredak. Qirezi kaze kako su martovski dogadjaji poremetili odnose izmedju zajednica, ali se vlada nada da je na osnovu dosadasnjeg rada ta situacija prevazidjena.\n“Postignuti progress posle martovskih dogadjaja postavlja zdrave osnove i ovaj progress koji ce uslediti na Kosovu dovesce sve gradjane da budu u istom polozaju”, kaze Qirezi.\nSa druge strane predstavnici Asocijacije profesionalnih novinara Kosova kazu da stoje premedbe u izvestaju State departamenta u vezi sa slobodom stampe. Naser Miftari, predsednik ove Asocijacije.\n“Asocijacija je ostro reagovala i posle martovskog nasilja kada je privremeni komesar za medije arbitrarno odlazio kod elektronskih medija trazeci da se oni cenzururisu ono sto prenose. Asocijacija je tada reagovala i smatrala i sada smatra neprihvatljivim arbitrarno mesanje, bilo od komesara, UNMIK-a, ili institucija Kosova”.\nGlasnogovornik UNMIK-a Singh kaze kako UNMIK ne dovode u pitanju slobodu stampe.\n“Verujemo da se svi slazete da nema nekog gazenja slobode stampe od strane UNMIK-a i verujem da su svi ovde dovoljno slobodni da informisu onako kako hoce”, kaze Singr dok portparol vlade Arben Qirezi kaze kako institucije Kosova nemaju uticaja na uredjivacku politiku medija.\n“Sto se tice institucija Kosova one nemaju uticaja na uredjivacku politiku medija, ali ipak martovski dogadjaji su bili izazov za sve.


Pašalić: Zabrinjavajući stepen mržnje kojoj su žene u javnosti izložene – NovostiDana.rs\nZaštitnik gradjana Zoran Pašalić ocenio je danas da uvrede koje su zamenici direktora Instituta „Batut“ Dariji Кisić Tepavčević prethodnih dana upućivane putem društvenih mreža, u kojima je nazivana pogrdnim imenima i na primitivan način komentarisani njen izgled i poreklo, još jednom potrvdjuju koliko je mizoginija čvrsto i duboko ukorenjena u društvu Srbije.\n„Кisić Tepavčević, koja svakodnevno, zajedno sa drugim lekarima, obaveštava javnost o situaciji u vezi sa epidemijom korona virusa u Srbiji, postala je žrtva najbestidnijeg napada, samo zbog toga što je žena. To je jasno iz sadržaja upućenih joj poruka i komentara, u kojima se isključivo ocenjuje, osudjuje i napada njen fizički izgled“, rekao je Pašalić, a saopštio njegov kabinet.\n„Zabrinjavajući je stepen mržnje kojoj su žene u javnosti izložene. Zabrinjava i činjenica da se ženi ne dozvoljava da njene profesionalne reference budu jedino merilo i kriterijum za obavljanje važnih funkcija, pa posledično i njenih istupanja u javnosti“, naglasio je Pašalić.\n„Ovom prilikom još jednom ukazujem na potrebu iskorenjivanja takvog govora i pozivam najpre učesnike u javnom životu, a onda i gradjane i korisnike društvenih mreža, da se uzdrže od izjava i komentara koji vredjaju, ponižavaju i napadaju, a nadležne da se oštro suprotstave takvoj praksi“, istakao je on.


Ministar Đorđević držao kolegijum na aerodromu\nTanjug 2. avgusta 2018. 17:01\nBEOGRAD – Ministar za rad, zapošljavanje, boračka i socijalna pitanja Zoran Đorđević održao je, po dolasku u Beograd iz zvanične posete Meksiku i Kubi, kolegijum u prostorijama aerodroma „Nikola Tesla“ i zatim razgovarao sa rukovodstvom aerodroma.\nĐorđević je, saopštilo je Ministarstvo, istakao da je to jedno od najuspešnijih preduzeća u Srbiji.\nIzrazio je očekivanje da će Ministarstvo i aerodrom „Nikola Tesla“ nastaviti zajedničko delovanje u cilju postizanja još boljih rezultata i pružio podršku daljim aktivnostima za što bolje pripreme zaposlenih za dolazak koncesionara.\n„Rezultati, koje ostvaruje aerodrom Nikola Tesla, svakako treba da budu primer drugima i svaka kompanija koja ovako uspešno posluje uvek će imati podršku ministarstva i Vlade Srbije. Koncesija je obezbedila ulaganja u aerodrom u narednih 25 godina, što će vremenom doprineti još većem broju putnika i tome da aerodrom počne da radi u punom kapacitetu, a to za naše građanje znači više radnih mesta”, rekao je ministar.\nVršilac dužnosti generalnog direktora aerodroma „Nikola Tesla“ Saša Vlaisavljević predstavio je dosadašnje rezultate i buduće planove i zahvalio Đorđeviću na prepoznavanju rezultata rada rukovodstva i svih zaposlenih na aerodromu, kao i na dosadašnjoj podršci.\n„AD Aerodrom Nikola Tesla Beograd ove godine beleži rekordne rezultate u svim segmentima poslovanja. Drago mi je što će se dobra saradnja nastaviti jer, usled povećanja obima posla i unapređenja poslovanja, a imajući u vidu ekspanziju vazdušnog saobraćaja u Srbiji, postoji stalna potreba za dodatnim angažovanjem zaposlenih, kako bi se vazdušni saobraćaj odvijao bezbedno“, rekao je Vlaisavljević.


KAJL SKOT: Ono što se desilo na Kosovu, to je sasvim normalno! | Skandalozno\nKAJL SKOT: Ono što se desilo na Kosovu, to je sasvim normalno!\n„Došlo je do policijske akcije hapšenja, isto je sa sličnim akcijama u Srbiji. Najveća razlika je što je (srpska) vlada stavila vojsku u pripravnost, a stanovništvo severnog Kosova je pokušalo da se umeša u policijsku operaciju, stavljajući barikade na put, što je dovelo do daljih sukoba. To samo pokazuje koliko je situacija nestabilna, koliko nepoverenje postoji. Akcija nije bila samo na severu Kosova, već i na jugu, hapšeni su i Albanci i Srbi i Bošnjaci“, kaže Skot.\nPovodom sastanka u Parizu početkom jula koji organizuju Francuska i Nemačka, Skot je kazao da SAD, iako nisu pozvane, podržavaju proces „ukoliko sastanci pomognu da se ljudi vrate za sto“, ponavljajući stav SAD da takse treba ukinuti.\nUpitan postoji li mogućnost za kompromis o Kosovu do kraja godine, on je rekao da je bio veći optimista pre šest meseci, ali i dodao: „Nikad ne reci nikad“.\n„Jedini način je da se direktno razgovara o svemu između Beograda i Prištine. Rešenje mora da proistekne iz ovog regiona, ne iz Brisela, Vašingtona ili Moskve, i da bude trajno i stabilizujuće za širi region Zapadnog Balkana. Mislim da postoji perspektiva za napredak“, istakao je Skot.\n„Nijedna strana neće dobiti ono što želi bez sporazuma o normalizaciji“, precizirao je Skot.\n„Sporazum između Beograda i Prištine je neophodan uslov za ulazak u EU, ali nije jedini uslov, ima i drugih pitanja. Mnogo još posla ima i nadam se da će izveštaj o napretku sledeće godine pokazati da je Srbija ostvarila veliki napredak, da će biti preduzeti dalji koraci u pravcu cilja koji Srbija ima ka EU. To je jasno izraženo, integracija Srbije u EU što je pre moguće“, istakao je on.\nBudite prvi sa komentarom na članku "KAJL SKOT: Ono što se desilo na Kosovu, to je sasvim normalno!"


Hadžialjević: Da smo prešli na "Turski tok" od 1. januara, uštedjeli bismo tri miliona dolara - Biznis Info\nHadžialjević: Da smo prešli na “Turski tok” od 1. januara, uštedjeli bismo tri miliona dolara\nDirektorica Energoinvesta d.d. Sarajevo Bisera Hadžialjević govoreći o problematici snabdijevanja prirodnim gasom u Federaciji BiH, poručila je u Sarajevu “da bismo uštedjeli skoro tri miliona dolara da smo prešli na Turski tok od 1. januara, javlja Anadolu Agency (AA).\nKako je kazala, snabdijevanje plinom je tema koja je vrlo aktuelna posljednjih godina.\n“Zaista ne želim da se ova priča oko uvoza gasa u BiH pretvori u sukob neke dvije strane ili dvije kompanije. Mi smo kompanije koje su u većinskom vlasništvu Vlade FBiH i samo treba da obavljamo svoj posao, svako u svom domenu. Od 1. aprila gas u Federaciju BiH dolazi Turskim tokom. Svih ovih dana, snabdijevanje gasom je uredno i količine koje su naručene su dovoljne”, izjavila je Hadžialjević.\nPokazala je i aneks 85 koji je “Energoinvest” potpisao 30. decembra prošle godine sa “Gazpromom”.\n“Aneks se odnosi na osnovni ugovor iz 1997. godine, a definiše dva perioda. Prvi period od 1. januara i drugi od 1. aprila ove godine i važi do 1. oktobra. Aneks je potpisan jer je to zahtijevala Ruska Federacija, odnosno Gazprom. On nas je 8. decembra obavijestio da želi da promijeni rutu dostave gasa u BiH. Umjesto dosadašnjom rutom preko Ukrajine, Mađarske i Srbije, sada gas dolazi preko Turske, Bugarske i Srbije u Zvornik”, kazala je Hadžialjević.\nPrema njenim riječima, zahtjev za prelazak na Turski tok je bio uslov da “Energoinvest” dobije ruski gas od 1. januara ove godine. Podsjetila je da s obzirom na to da su imali aktivne ugovore s mađarskim i srbijanskim transporterom, njihova molba je bila da imaju neki rok i dostavljen je kao 1. april.\nHadžialjević je kazala da su odobrena tri mjeseca što je bilo dovoljno za pripremu dokumentacije i da obavijeste mađarskoj i srbijanskog transportera da više nisu u mogućnosti da ispune ugovor koji je na snazi.\n“Prihvatanje aneksa je ekonomski i potpuno opravdano. Turski tok omogućava sniženje cijena gasa za oko 25 posto u odnosu na cijene koje smo imali postojećom rutom preko Mađarske i Srbije. Mi smo u januaru, februaru i martu imali dostavu preko Ukrajine, Mađarske i Srbije. Za neprelazak na Turski tok od januara, a imali smo mogućnost da to uradimo, Federaciju BiH za tri mjeseca je koštalo 2.998.729 dolara. Skoro tri miliona skuplje smo platili i to smo platili mađarskom i srbijanskom transporteru gasa”, istakla je Hadžialjević.\nSmatra da je prelazak opravdan i sa aspekta postojećih ugovora za transport kroz Mađarsku i Srbiju jer pismeni zahtjev ruskog dobavljača “Gazprom Exporta” o prestanku snadbijevanja BiH mađarskom rutom, “Energoinvestu” pruža mogućnost deklarisanja tzv. više sile koja je predviđena u ugovorima za transport gasa kroz Mađarsku i Srbiju, a time i izbjegavanje plaćanja oštetnih penala.\nPrema njenim riječima, “BH Gas” je njihov partner, a Uredbom Vlade FBiH iz 2007. godine “BH Gas” operator transportnog sistema, dok je snabdijevač “Energoinvest”.\n“BH Gas nema ovlaštenja niti nadležnosti kada je u pitanju kupovina gasa, transport kroz inostrane zemlje, uvoz i prodaju gasa. Problem je nastao onog momenta kad je Energoinvest najavio promjene toka za dostavu gasa u BiH”, kazala je Hadžialjević.\nKako je kazala, “BH Gas” je dostavio dokumente da su izvršili uplatu za transport kroz Mađarsku od oko milion dolara i ako znaju da tom rutom neće biti isporuke gasa. Isto su uplatili i srbijanskom transporteru i to u iznosu od 600.000 dolara.\nZbog toga su, navela je Hadžialjević, podnijeli krivičnu prijavu Kantonalnom tužilaštvu jer su uplate urađene u ime “Energoinvesta”.\nDirektor Sektora Energokomerc Semir Krehić rekao je da je “Energoinvest” preuzeo ulogu nominatora gasa.\n“Sad mi direktno nominiramo količine Gazpromu, oni nam odobravaju, i od tog trenutka oni komuniciraju sa svim transporterima”, dodao je Krehić.


Markiranje goriva zaustavilo zloupotrebu › Made-in-Germany.rs\nNakon mesec dana akcije markiranja goriva, i onog uvezenog i onog proizvedenog u Srbiji, zaustavljene su manipulacije sa ovim energentom u našoj zemlji. Procenjuje se da će uštede biti milionske i za državu i za privredu.\nKako prenosi RTS, zahvaljujući akciji Minstarstva za energetiku, već mesec dana sprovodi se obeležavanje svog goriva u Srbiji, a rezultati su više nego evidentni. Umesto sto kamiona, koliko ih je mesečno išlo na Kosovo, tokom februara nije prešao ni jedan, što pokazuje da je onemogućena svaka manipulacija sa gorivom i njegovim vraćanjem u rezervoare u Srbiji. Zbog ovoga će uštede i za državu i za privredu biti milionske.\nSvaki litar goriva koji se nađe na pumpi mora da sadrži određenu koncetraciju nano čestica, nevidljivih golim okom, bez mirisa i ukusa. Na ovaj način markirano gorivo ne može se mešati ni sa vodom ni sa baznim uljima. Svako smanjenje koncentracije nano čestica značilo bi da gorivo nije došlo iz izvora gde je markirano ili da je drugačije razblaženo. Ukoliko bi građani posumnjali da se na pumpi prodaje takav derivat, jednostavnim pregledom uzorka, ne većeg od nekoliko mililitara, biće utvrđeno da li je gorivo iz rafinerije, kao i da li je na njega plaćena akciza.\nMilenko Ukropina iz „SGS Srbija“, kompanije za kontrolu, verifikaciju, ispitivanje i certifikaciju, procenjuje da je 5 do 10 posto od ukupne količine goriva na našem tržištu iz neregularnih izvora. Kako kaže, to podrazumeva da je na tržištu u proseku 100.000 tona goriva koje ne podleže akcizama, porezima i svim ostalim doprinosima.\nMiroslav Nikolić, predsednik grupacije za prevoz robe u drumskom saobraćaju Privredne komore Srbije, ističe da kada je gorivo markirano možemo biti sigurni da imamo kvalitetno gorivo i jednake uslove za rad.\nVelike naftne kompanije koje rade u Srbiji, pozdravljaju državnu akciju markiranja goriva, sa obrazloženjem da će sada znati da na mnogim pumpama koje su izdali u franšizu neće biti mešanja goriva, već da će se prodavati gorivo propisanog kvaliteta.\nOd MiG na 04/03/2014 / Energetika, Trgovina / Ostavite komentar\nGeotermalne vode Srbije - kapital koji ničemu ne služi\nPrihodi Uprave carina u 2013. povećani na 3 milijarde eura


Zbog povećanja broj poseta Novom Bečeju, posebno tokom gospojinske manifestacije, lokalne vlasti razmišljaju o povećanju smeštajnih kapaciteta.\nBeogradski studio D-Design uradio je idejni projekat kojim je planirano da se kamp prostire na tri hektara na kojem će biti izgrađeno 32 jednoiposobnih bungalova. Kamp će moći da imati i 40 mesta za kamperske prikolice nove generacije s priključkom za struju i vodu, ali i prostor za šatore, kao i multifunkcionalna bina i prostor za druženja i roštiljanje, piše eKapija.\nNovi Bečej će zajedno sa Bečejem biti domaćin Olimpijade radničkih igara 2019. godine, a ako se uzme u obzir da se ovom banatskom mestu tokom godine organizuje više od 20 manifestacija jasno je da povećanje smeštajnih kapaciteta o velikog značaja.\nCelokupna investicija, koja će se realizovati u tri faze, dostići će vrednost od 400.000 evra.\nDa je ova vrsta turizma evropski trend pokazuje podatak da se u Nemačkoj godišnje ostvari 32 miliona noćenja godišnje u kampovima, a plan Novog Bečeja je da ostvare bar 1% od tog broja u budućnosti. Pored kampa, u Novom Bečeju je planirana i izgradnja pristana za turističke brodove i akva parka.\nPlanirano je kamp bude završen do 2018. godine a biće kategorisan po evropskim standardima s četiri zvezdice.\nImajući u vidu da je prošlogodinju Gospojinu posetilo čak 200.000 ljudi, ovakva investicija je svakako opravdana.\nPogledajte i kako će izgledati pristan LighHouse Club na Savi.\n#gospojina #kamp #kamp prikolica #kampovanje #novi becej


60. rođendan Univerziteta u Novom Sadu | TV KANAL 9 NOVI SAD\nNaslovna EMISIJE 60. rođendan Univerziteta u Novom Sadu\nVIDEO K9: Svečanom akademijom Univerzitet u Novom Sadu danas je obeležio 60. godišnjicu od svog osnivanja.\nNovosadski univerzitet je najznačajnija obrazovna i naučna ustanova u Vojvodini, koja već šest decenija okuplja snažnu naučnu, obrazovnu i istraživačku zajednicu, istaknuto je na Svečanoj akademiji koja je povodom ovog jubileja upriličena u prostoru Veslačkog kluba “Danubius 1885”.\nPredsedniku Pokrajinske vlade, Igoru Miroviću, Univerzitet je ovom prilikom uručio zahvalnicu za, kako je rečeno, izuzetan doprinos i dugogodišnju kontinuiranu podršku Pokrajinske vlade razvoju Univerziteta i njegovih članica u oblasti visokog obrazovanja, naučnoistraživačkog rada i saradnje sa privredom.\n“Mi ćemo nastaviti da podržavamo Univerzitet u Novom Sadu, koji je pokretač i nosilac razvoja u svim oblastima društvenog života, ne samo u našoj pokrajini nego i šire, počiva na važnim principima kao što su akademska čestitost, odgovornost i postojanost kriterijuma. Zato nakon 60 godina od osnivanja, Novosadski univerzitet zauzima u našem društvu i međunarodnim okvirima mesto kakvo i zaslužuje”, istako je Mirović.\nOvim povodom održana je Univerzitetska veslačka regata u kojoj su se nadmetale ekipe osmeraca Univerziteta u Novom Sadu i Beogradu.\n60. godina uns-a\nPrethodni tekstRaste broj inficiranih koronom\nSledeći tekstPreviranja u DS-u


Ovo poglavlje je relativno novo poglavlje, uvedeno nakon petog i šestog talasa proširenja Evropske unije 2004. i 2007. godine. U ovom poglavlju se pregovara o ispunjavanju političkih kriterijuma koji su preduslov daljih evropskih integracija država koje su u procesu pristupanja. Uglavnom je državama članicama ostavljeno da same na najbolji način urede ova pitanja uz primenu najbolje evropske prakse i poštovanje standarda, koji su osnovne vrednosti na kojima počiva Evropska unija.\n• Nezavisno, nepristrasno, efikasno, odgovorno i profesionalno pravosuđe\n• Suđenje u razumnom roku\n• Borba protiv korupcije\n• Puna zaštita ljudskih i manjinskih prava\n• Sprečavanje svih oblika diskriminacije\n• Stabilan pravni sistem\nPravosuđe - Oblast pravosuđa izaziva posebnu pažnju EU imajući u vidu da je stabilan pravosudni sistem neophodan za ostvarivanje vladavine prava. Ova oblast ima četiri podoblasti: nezavisnost, nepristrasnost, profesionalnost-stručnost-efikasnost i reformu pravosuđa. Oblast pravosuđa sadrži najmanje pravne tekovine u ovom pregovaračkom poglavlju, koja se većinom sastoji od standarda koje jedna zemlja mora da ispuni u skladu s modelom unutrašnjeg pravosudnog sistema, kako bi bila u potpunosti usklađena s pravnom tekovinom EU. Da bi zemlja kandidat bila uspešna u reformama u ovoj oblasti, mora ne samo imati potpunu usklađenost pravnih akata, već i merljive ostvarene rezultate u njihovom sprovođenju.\nAntikorupcija - Ova oblast će od otvaranja pa do samog zatvaranja pregovora biti predmet pažnje Evropske unije. Pravna tekovina iz ove oblasti sastoji se od niza Konvencija UN i Saveta Evrope, kao i odluka i preporuka Evropskog Saveta. Zemlja kandidat se mora u potpunosti uskladiti s pravnom tekovinom u ovoj oblasti, ali i pokazati spremnost da ostvari vidljive rezultate kako u prevenciji, tako i u borbi protiv korupcije. Najosetljivija pitanja u ovoj oblasti su korupcija u osetljivim oblastima (javne nabavke, zdravstvo, školstvo, pravosuđe, javna administracija i dr.), kao i finansiranje političkih partija.\nDanilo Milić iz Međunarodnog centra Olaf Palme situaciju oko korupcije u Srbiji vidi ovako :\nGrađani Srbije nisu glupi i jako su svesni da se novci koji pripadaju njima troše na način koji nikako ne može da se definiše kao racionalan, zakonit i efektivan. Nažalost, izgubili su poverenje u državu, ako su ga ikad i imali, i to poverenje se jako teško vraća. Mnogo se često čuje na ulici „Nema veze svi oni kradu al’ neka ostane nešto malo i nama“. Ona čuvena izjava Velje Ilića o krađi i kraduckanju na kraju se ispostavila pametnija nego što jeste, jer na kraju smo došli dotle da sada kraduckanje nije dovoljno i da nestaje, kažu konzervativne procene, od 20 do 25% budžeta koji se koriste samo u javnim nabavkama. Građani još uvek imaju problem, čini mi se, a opet značajan u praksi, da shvate da su oni vlasnici države, da država pripada njima, a da su sa druge strane službenici, a ne vlasti. Mi i dalje imamo strah od vlasti i dalje nas taj kukavičluk drži tu gde jesmo i ne bunimo se dovoljno za naša prava. Javno mnenje čak i u Srbiji može da promeni stvari, kažem čak i u Srbiji zato što ga nema,a ne zato što je bespomoćno, a baš zato što građani misle da su bespomoćni i što imaju utisak da ništa ne može da se promeni, novac i troši baš ovako kako se troši, naravno uz to ide i problem sa pravosuđem koje vrlo često dozvoljava da slučajevi zastare i zagube se. Imamo i primere nekoliko predhodni Vlada koje dolaze na vlast pričajući kako su oni predhodni bili lopovi, korupmpirani i koji su sve uzeli narodu, i onda sutradan kada dođu u priliku da iznesu te dokaze pred pravosuđe...ne desi se ništa. Mnogo je priče, malo je dela, a građani uz pomoć medija i civilnog ektora mogu da promene stvari i moguda izvrše pritisak na donosioce odluka na početku na lokalnom nivou, a samim tim kasnije i na centralnom, ali moraju da vrate tu veru u sebe i u svoju moć. Nažalost, očigledno je potrebno dosta vremena da se izgradi demokratija i nije dovljno da se samo jednom nešto uradi, kao što se uradilo 5. oktobra, već je potrebno da svako od nas konstatno, koliko za to im vremena i snage da doprinos izgradnji demokratskih vrednosti i sistema, za neka buduća pokolenja.\nOsnovna prava - Osnovna prava predstavljaju osnovu svakog civilizovanog društva i pravno uređene države. Njihovo ostvarivanje mora biti garantovano i neometano. Ova oblast sadrži niz konvencija, protokola, povelja i deklaracija koje država kandidat mora uvesti u svoj pravni sistem, a pri tome takođe obezbediti efikasno sprovođenje. Posebnu pažnju izazivaju teme antidiskriminacije, pravo na pravično suđenje, pravo na suđenje u razumnom roku i zaštita ličnih podataka.\nPravo građana EU - Prava građana EU se izdvaja kao posebna oblast prava, gde svaka zemlja kandidat mora obezbediti uslove za ostvarivanje prava državljanima zemalja članica EU. Ovde spadaju pravo glasa i kandidovanja na izborima za Evropski parlament, pravo glasa i kandidovanja za lokalne izbore, pravo slobodnog nastanjivanja na teritoriji EU i diplomatska i konzularna zaštita. Većina pravne tekovine iz ove oblasti su odluke i direktive Evropskog saveta koje većinom stupaju na snagu danom ulaska u EU.\nSrbija je dosegla izvestan nivo pripremljenosti kada je reč o primeni pravnih tekovina Evropske unije i evropskih standarda u ovoj oblasti. U januaru 2018. Srbija je predstavila dugo očekivan Nacrt amandmana Ustava Republike Srbije u oblasti pravosuđa, koji je postavljen na javnu raspravu pre nego što je poslat na ocenu Venecijanskoj komisiji. Izvestan napredak je postignut, a posebno treba pomenuti smanjivanje broja nakupljenih starih slučajeva, kao i donošenje mera u cilju harmonizovanja sudske prakse. Istovremeno, pripreme za izmene ustavnog i zakonskog okvira radi daljeg unapređivanja nezavisnosti sudstva još uvek traju. Korupcija je raširena i predstavlja zabrinjavajući problem. Pravni okvir o osnovnim pravima uglavnom postoji, ali je i dalje nepotpun, a njegova primena nedosledna. Nije bilo napretka u oblasti slobode izražavanja. Nezavisna i regulatorna tela moraju da budu ojačana, uključujući tu i obezbeđivanje odgovarajućeg budžeta i obučenog osoblja, a njihova funkcionalna nezavisnost mora biti zagarantovana u praksi.\nU narednoj godini, Srbija treba posebno da ojača nezavisnost, odgovornost, nepristrasnost, profesionalnost i ukupnu efikasnost pravosudnog sistema, da osigura efikasnu primenu nacionalne strategije i akcionog plana za borbu protiv korupcije, uključujući efikasnu koordinaciju i obezbeđivanje adekvatnog kapaciteta i resursa za sve ključne institucije, kao i da poboljša uspostavljanje okruženja pogodnog za slobodu izražavanja i medijske slobode.\nDa bi ispunila uslove iz ovog poglavlja, Srbija treba da sprovede brojne reforme i aktivnosti koje imaju direktan uticaj na svakodnevni život građana. Ustanovljavanje pouzdanog pravosudnog sistema, u kome će građani moći da zaštite svoja prava i da u optimalnom roku dobiju konačne presude, osnovna je dobit svih aktivnosti koje se preduzimaju u oblasti reforme pravosuđa. Osim toga, uz efikasan pravosudni sistem i efikasnu borbu protiv korupcije, Srbija postaje država koja ima stabilan pravni sistem i pouzdana država koja na taj način privlači strane investitore.\nMilorad Bjeletić - izvršni direktor Beogradske otvorene škole (BOŠ)\nPoglavlje 23 koje se bavi osnovnim pravima i pitanjima kao što su borba protiv korupcije i vladavina prava je od ogromnog značaja za svakog građanina u Srbiji. Nažalost po nas, ispada da je pitanje borbe protiv korupcije bitnije nekom tamo u Briselu nego nama građanima Srbije. Zamislite da mi pod pritiskom i pretnjama preduzimamo mere da bi se borili protiv korupcije među nama.\nPoboljšanje zaštite ljudskih i manjinskih prava svakako utiče na svakog građanina, što je stepen tih prava veći, građanima se omogućava uživanje sve više prava koja su tekovina modernih demokratskih društava. Evropska unija usmerava pažnju i očekuje značajan napredak u oblastima: sprečavanja svih oblika diskriminacije, zaštite prava nacionalnih manjina, poboljšanja položaja Roma, prava LGBTI populacije, ostvarivanja slobode medija, zaštite prava dece, zaštite prava žena, zaštite osoba sa invaliditetom, pristupa pravdi, reforme zatvorskog sistema, sprečavanja torture, zaštite izbeglica i interno raseljenih lica, rešavanja pitanja nestalih lica, zaštite podataka o ličnosti.


► Sud po tužbi Maje Pavlović (Kanal 9) utvrdio: Minimalna naknada OFPS-u i\nPrivredni apelacioni sud u Beogradu presudio je po tužbi vlasnice novosadskog "Kanala 9" Maje Pavlović iz 2017. godine da ta televizija nije dužna da plaća minimalnu naknadu za emitovanje muzičkih dela Organizaciji proizvođača fonograma Srbije (OFPS) i organizaciji muzičkih autora SOKOJ, saopštilo je Udruženje novinara Srbije (UNS).\nPavlović za UNS kaže da je ovakav stav suda "ogromno olakšanje za lokalne i regionalne elektronske medije".\n"Eto vidite da uvek vredi boriti se", rekla je Pavlović.\nSud je uvažio nalaz veštaka iz kojeg proizilazi da je naknada obračunata kao minimalna šest puta veća, nego kada bi se ona plaćala na osnovu prihoda, te da je minimalna "po tome kako je imenovana", ali "ne po svojoj suštini".\nUNS je podsetio da je Maja Pavlović 2018. i 2019. godine u tri navrata štrajkovala glađu, između ostalog i zbog minimalne naknade OFPS-u i SOKOJ-u.\nSud u presudi ističe i da se u ovom slučaju članovi 99, 100 i 101 Zakona o obligacionim odnosima tumače u korist Pavlović, te da je Kanal 9 ispunio svoju obavezu i nije dužan da plati razliku između naknada.\nkanal 9 /\nMeđunarodna i evropska federacija novinara podržale su danas zahteve vlasnice novosadskog Kanala 9 Maje Pavlović, koja 16. dan štrajkuje glađu, da se naknade koje plaćaju regionalne...


Ćerka preminulog ratnog hirurga Miodraga Lazića podnela prijavu za nesavesno lečenje\nPočetak/Hronika/Ćerka preminulog ratnog hirurga Miodraga Lazića podnela prijavu za nesavesno lečenje\nNiške Vesti29. juna 2020.\nĆerka Miodraga Lazića, poznatog ratnog hirurga i bivšeg direktora Urgentnog centra Niš, koji je preminuo 14. aprila od kovida-19, podnela je prijavu inspekciji Ministarstva zdravlja.\nNina Vujošević u prijavi zahteva da se lekari u niškom Kliničkom centru koji su bili odgovorni za lečenje njenog oca „adekvatno sankcionišu“ zbog „niza nepravilnosti, propusta i grešaka“, piše „Danas“. Kao odgovorne za „nesavesno lečenje“ njenog oca na Klinici za anesteziju i intenzivnu terapiju, gde je i preminuo, označila je direktora ove klinike R.J. i načelnika jedinice intenzivne nege na toj klinici D.Lj. Ona je i sama lekar i zaposlena je u niškom KC.\nList navodi da je Nina Vujošević mesec i po dana nakon smrti oca u prijavi navela da su na Klinici za anesteziju, koja je u vreme epidemije zbrinjavala najteže kovid pacijente, postojale „očigledne greške u prijemu, lečenju i ophođenju prema njemu“. Kao jednu od grešaka navodi da je, navodno, prerano skinut sa respiratora, iako su anesteziolozi porodici govorili da „nije indikovano“ da se to učini pre vremena. Stavljen je na respirator 11. aprila rano ujutru, a skinut sutradan posle ponoći, što je, kako navodi, „uradio mladi anesteziolog, sa specijalističkim stažom od par meseci, koji je poslat da to uradi“.\n„Kao porodica pacijenta, pokušavali smo da utičemo da se ekstubiranje ne učini rano i ugrozi mogućnost oporavka, tim pre što je dr Lazić patio od teškog oblika klaustrofobije, koja je posledica više godina koje je proveo u ratovima kao lekar dobrovoljac, zbog čega nije mogao dugo da trpi kiseoničnu masku, što su svi zaposleni na ovoj klinici vrlo dobro znali. Sve vreme nakon skidanja sa repiratora dr Lazić, u jako lošem stanju, boreći se za vazduh, moli da ga vrate na respirator, što anesteziolozi ne čine, najgrublje odbijajući pacijentovu poslednju želju i ne dozvoljavajući mu da učestvuje u sopstvenom lečenju, što je u suprotnosti sa Etičkim kodeksom“, navodi se u prijavi.\nOpširnije u listu DANAS\ndr Miodrag Lazić Nina Lazić


Sa Pinto: Večiti derbi nije rat! – Nadlanu.com\nObjavljeno 17. maja 2013. / 18:47:26\n“Igramo na Partizanovom terenu protiv dobro organizovanog tima koji nema mnogo slabih tačaka i ima dobre individualce. Ovaj meč ne bi trebalo da bude rat u kojem će neko da izgubi glavu. Ovo je fudbal i ovakvim utakmicama se ulazi u istoriju”, rekao je Sa Pinto na konferenciji za novinare na stadionu Crvene zvezde.\nOn je naglasio da će crveno-beli ući u utakmicu sa ciljem da uživaju u igri.\n“Kao i u većini utakmica, Zvezda će pokušati da osvoji tri boda. Očekujem intenzivnu i tvrdu utakmicu. Ko bude igrao brže i pronalazio slobodan prostor, biće bliži pobedi”, rekao je trener crveno belih.\nFudbaleri Crvene zvezde vezali su osam pobeda u Superligi i imaju šansu da eventualnom pobedom protiv Partzana dođu nadomak osvajanja titule.\n“Moji momci su praktično stvarili ovu situaciju, verovali su da možemo da nadoknadimo zaostatak i ostvarili su nešto što niko nije očekivao, osim nas”, rekao je Sa Pinto.\nOn je dodao da je meč protiv Partizana jedna od najvećih utakmica u njegovoj karijeri, iako je imao prilike da sa Sportingom igra utakmice protiv Benfike i predvodi ekipu u polufinalu Lige Evrope protiv Mančester Sitija.\n“Moja filozofija je takva da je svaki trenutak u životu važan i uvek sam sto odsto skoncentrisan na svaki meč, bez obzira na njegov znacaj”, rekao je Sa Pinto i dodao da su svi igrači spremni za meč.\nOn je dodao da se nada da će sudija Milorad Mažić dobro odraditi svoj posao.\nKapiten Crvene zvezde Nenad Milijaš nazvao je sutrašnji meč protiv Partizana “utakmicom sezone”.\n“Utakmica odlučuje o prvenstvu, iako nas posle toga očekuju još dva teška meča. Došli smo u situaciju da prestignemo Partizan, atmosfera u timu je odlična i suguran sam da će saigrači dati sve od sebe da sutra pobedimo”, rekao je Milijaš.\nNa pitanje da li njegov saigrač iz Zemuna i Zvezde Vladmir Stojković ima slabu tačku, Milijaš je rekao:\n“Dobro ga poznajem, odličan je golman, što je pokazao igrama za reprezentaciju, Crvenu zvezdu i Partizan, ali svaki golman ima slabu tačku. Ne bih sada da mu otkrivam te slabosti, možda ću to uraditi sutra”, rekao je Milijaš.\nUtakmica Partizan – Zvezda igra se u subotu od 19,30 na stadionu u Humskoj.\nfk crvena zvezdafudbalrikardo sa pintovečiti derbi


Izgraditi spomen-obilježja na svim stratištima | Zvornik Danas\non: 03. фебруара 2016 In: izbor urednika, VIJESTI, Zvornik\nZVORNIK – Skupština Udruženja ratnih vojnih invalida /RVI/ Zvornik usvojila je finansijski i izvještaj o radu za prošlu godunu, te Plan rada za ovu godinu.\nPredsjednik Udruženja RVI Dragislav Mijanović rekao je, nakon Skupštine, novinarima da je Planom rada za 2016. godinu predviđeno da se članovi Udruženja više angažuju na realizaciji podizanja spomen-obilježja poginulim borcima i civilnim žrtvama rata po zvorničkim mjesnim zajednicama gdje su bila najviša stratišta u poslednjem ratu.\nOn je dodao da je Planom rada predviđeno da se organizuju i sportsko-ribiolovna i druga takmičenja za ratne vojne invalide u cilju što zdravijeg života ove kategorije.\n„U kompaniji ‘Alumina’ zaposleno je šestoro djece ratnih vojnih invalida, jedno dijete iz ove kategorije u sportsko-trgovinskoj radnji, a imamo obećanje da će jedna broj ratnih vonih invalida biti zaposlen u Regionalnoj deponiji Crni vrh, koja bi uskoro trebalo da bude završena“, rekao je Mijanović.\nMijanovć je rekao da je zadovoljan saradnjom Udruženja RVI sa Gradskom upravom, dodavši da je Zvornik jedan od rijetkih gradova, ili opština u Republici Srpskoj, koji iz budžeta izdvaja odgovarajući iznos sredstva za potrebe Udruženja ove populacije.\n„Prošle godine iz budžeta je za potrebe Udruženja bilo izdvojeno 25.000 KM i 8.000 KM za lijekove, dok je za ovu godinu ta budžetska stavka povećana, što svakako doprinosi uspješnijem radu ovog udruženja da se lakše nosi sa svim problemima koji su prisutni, jer se radi o ljudima koji su teški invalidi, odnosno u ratu su izgubili dijelove tijela“, rekao je Mijanović.


Kasno sinoć, za manje od dva sata, dve saobraćajne nezgode na levoj obali - www.lobi-info.rs\nMarija K. 13. jula 2020., 12:00 5.5k Views\nKako saznajemo u Hitnoj pomoći, protekle noći u Beogradu je bilo tri saobraćajne nezgode, od kojih su se dve dogodile na levoj obali.\nNa raskrsnici Ovčanskog i Zrenjaninskog puta, sinoć su oko 22.00 časa povređena su tri muškarca.\nSva trojica povređenih prevezena su u Urgentni centar.\nNešto kasnije, oko 23.30 časova, na ulasku u naselje Kotež pivređen je mlađi muškarac, koji je takođe prevezen u Urgentni.\nApelujemo na sve učesnike u saobraćaju da se pridržavaju propisa kako bi zaštitili i sebe i druge.\nPrethodna objava Novi pravilnik za sve poslodavce, zaštititi zaposlene od širenja virusa\nSledeća objava U razmaku od par dana, dva napada pasa na mališane u Kotežu


Zrenjanin imao predstavnice u Horu dirigenata Srpske horske asocijacije\nHor dirigenata Srpske horske asocijacije imao je priliku da nastupi na završnoj večeri 14. Međunarodnog festivala kamernih horova i vokalnih ansambala. Festival pod nazivom „Koncepti u doba korone“ održan je krajem avgusta u Kragujevcu.\nOve godine Hor dirigenata bio je u ženskom sastavu i činile su ga 24 članice iz 16 gradova Srbije, između ostalog i Zrenjanina.\nZrenjanin su predstavljale Vilma Dutina, Tatjana Ivanica, Zorica Kozlovački i Aniko Gardinovački, koje su imale i samostalni koncert kao ansambl, odnosno Vokalni kvartet „Vita Brevis“.\n– Uvek se rado odazivamo na pozive da učestvujemo u radu Hora dirigenata Srpske horske asocijacije. Naši susreti su izuzetno korisni za profesiju kojom se bavimo. Sarađujemo sa sjajnim dirigentima, poput Dragane Jovanović, od kojih možemo puno da naučimo i tako usavršimo svoj rad – kažu za portal zrenjaninski.com članice kvarteta „Vita Brevis“.\nOne ističu da su uživale u odličnim koncertima, kvalitetnim programima i punom horskom zvuku koji im je u proteklom periodu nedostajao.\n– Zahvaljujemo se organizatorima na gostoprimstvu i odličnoj organizaciji – izjavile su naše predstavnice.\nIdeja o osnivanju Hora dirigenata rođena je na osnivačkoj skupštini Srpske horske asocijacije 2017. godine u Somboru. Misija ovog hora je da bude mesto usavršavanja horskih dirigenata, gde se upoznaju, uvežbavaju i izvode zahtevne horske programe.\nOve godine horom su dirigovale Dragana Jovanović (Beograd), Ružica Rajković (Negotin) i Zorica Kozlovački (Zrenjanin).\nTagoviHor dirigenata Srpske horske asocijacije Vokalni kvartet "Vita Brevis" Zorica Kozlovački\nPortal Zrenjaninski i Laguna poklanjaju knjigu „Ukradeni poljubac“\nPošta Srbije prodaje 20 polovnih vozila, najskuplje košta 93.057 dinara


Sve dojave o postavljenim bombama u školama LAŽNE - Ozon Media\nSve dojave o postavljenim bombama u školama na teritoriji Srema su bile lažne. Pripadnici policije su izvršili detaljne kontrole svih školskih objekata u Sremu i utvrdili da ni u jednom nisu postavljene eksplozivne naprave.\nEkipe Ministarstva unutrašnjih poslova, do 13 časova, 20. maja, izvršile su pregled ukupno 224 škole sa teritorija školskih uprava Novi Sad, Niš i Leskovac, od ukupno 299 koliko ih je prethodno dobilo dojavu da je postavljena eksplozivna naprava. U pregledanim školama, kako je utvrđeno, dojave su bile lažne.\nDojavu o postavljenoj bombi na teritoriji ŠU Novi Sad dobilo je 137 škola, a do 13 časova ekipe MUP-a pregledale su 125 ustanova. U ŠU Niš izvršen je pregled 56 škola, od 71 koliko je dobilo dojavu. U ŠU Leskovac dojavu je dobila 91 škola, a do 13 časova pregledano je 43 škole.


Šta da radite pre, tokom i posle hibridnog sastanka - SharePoint\nŠta da radite pre, tokom i posle hibridnog sastanka\nSharePoint u sistemu Microsoft 365 Bela tabla Još... Manje\nRazumevanje načina na koji se najčešće bavi hibridom tako što ćete pregledati osnove sastanka o tome šta da radite pre, tokom i posle hibridnog sastanka. Zatim koristite listu hibridnog sastanka pre sledećeg sastanka.\nDeljenje dnevnog reda sastanka pre sastanka\nPozovite spoljne goste\nPristup prethodnim beleškama sastanka ili snimcima\nUključivanje video zapisa i korišćenje mode\nDeljenje i saradnja u realnom vremenu\nOdržavanje sastanaka na jednom deljenom mestu\nDelo praćenja stavki\nDeljenje snimanja sastanka\nPre: uspešni sastanci traže pripremu; deljenje dnevnog reda i postavljanje konteksta pre nego što se ljudi prikupljaju. Svaki sastanak tima ima sopstveni razgovor. Učesnici mogu da ćaskaju međusobno i da dele sadržaj pre sastanka. Da razgovori i sadržaj mogu da se donesu direktno na sastanak.\nTokom: kada sastanak počne, osobe mogu da koriste mnoštvo funkcija koje vam pomažu da fokusirate pažnju, angažovanje pogona i da ga udomite. Ove uključuju audio i video, Live naslovi, deljenje ekrana, saradnju u realnom vremenu na dokumentima, uključujući koautorstvo sa Office 365 aplikacijamai digitalnu belu tablu. Sastanci timova mogu da uklone smetnje tako što će potisnuli zvuk u pozadinii omogućiti učesnicima da zamagli ili prilagode svoju video pozadinu.\nPosle: posle sastanka, sva sredstva sastanka se čuvaju u razgovoru za sastanak, tako da učesnici mogu da pregledaju, nastave diskusiju i preusmeravaju posao. Možete da se vratite na sastanak da biste pronašli pretragu, ćaskanje,beleške za sastanke, digitalnu belu tablui deljene datoteke.\nUvod u hibridne sastanke\nPregled sastanaka u Microsoft timovima\nDodavanje sadržaja i beležaka timu


Naslovna Fudbal Krespo napušta ekipu!\nKrespo napušta ekipu!\nErnan Krespo proslavljeni fudbaler ostvario je veliki uspjeh sa ekipom Defensa i Hustisija iz Argentine.\n“Odbrana i pravda”, kako glasi bukvalan prevod sa španskog, osvojila je Kopa Sudamerikanu što je pandan Ligi Evrope u Evropi.\nPosle istorijskog trofeja, proslavljeni fudbaler je saopštio da na kraju sezone napušta ekipu.\nTrenersku karijeru vjerovatno će nastaviti u brazilskom velikanu Sao Paulu, tvrde mediji u Brazilu i Argentini.\nPrethodni tekstŠtoper Barselone zbog povrede članka na pauzi tri do četri nedelje!\nSljedeći tekstIbrahimović čestitao Brejdiju 7. osvojeni Superboul: Najbolje su godine one u kojima živiš


11-02-2019 22:57 Svet Planeta Video\nDesetine hiljada Iranaca preplavilo je u ponedeljak ulice Teherana, povodom 40. godišnjice islamske revolucije 1979. u Iranu, kojom je okončana monarhistička vladavina dinastije Pahlavi.\nIranka drži portret ajatolaha Ali Hamneija (Foto: Jutjub)\nSlični skupovi održavani su i u drugim iranskim gradovima, kao što su Mašhad, Isfahan, Širaz i Jasd. Svake godine u Iranu se od 1. februara do 11. februara obeležava Islamska revolucija, kojom je okončana monarhistička vladavina dinastije Pahlavi, period poznat kao “Desetodnevna zora”.\nNetanijahu odgovorio Irancima. Pogledajte OVDE šta im je poručio.\n40 – godišnjica Islamske revolucije u Iranu


Škola u kojoj je gužva i tokom raspusta : Inkluzija\nŠkola u kojoj je gužva i tokom raspusta\nU senzornom vrtu je živo tokom letnje pauze\nŠOSO „Milan Petrović” u Novom Sadu je specifična ustanova, jer mladi u njoj – osim obrazovanja – stiču i brojne socijalne i životne veštine kroz različite programe (radionice, edukativni kamp, radni centar…).\nU senzornom vrtu Škole za osnovno i srednje obrazovanje (ŠOSO)„Milan Petrović” u Novom Sadu, od početka septembra je uobičajena gužva, kao u drugim obrazovnim ustanovama. Dolaze učenici, njihovi roditelji, profesori, terapeuti, stručni saradnici, korisnici usluga koje pruža ova specifična institucija.\nMeđutim, u dvorištu – uređenom kao učionica na otvorenom i prostor za relaksiranje i radnu terapiju – bilo je živo i tokom letnjeg raspusta. Graja iz kabineta opremljenih za učenje đaka sa smetnjama u razvoju čula se i tokom dva i po meseca pauze. Slično je bilo u kabinetima u novom objektu ŠOSO u Novom naselju gde je smešten Dnevni boravak/radni centar. Ove dve adrese najveće su organizacione celine ustanove pod čijim krovovima, na više lokacija u samom gradu, ali i u okolnim mestima, 550 zaposlenih svih profila brine o 1.800 korisnika – dece sa smetnjama u razvoju i osoba s invaliditetom, od predškolskog uzrasta do odraslih.\nRoditelji su sigurni da su njihova deca „na sigurnom” i da će kvalitetno provesti vreme\nTokom jula i avgusta bilo je izuzetno živo i u radnom centru na Čeneju, gde je 30-ak korisnika boravilo na trećem po redu letnjem edukativnom kampu „Kamp životnih veština”. Kamp su osmislili stručnjaci ŠOSO „Milan Petrović” i članovi udruženja Centar za edukativno–kreativni razvoj omladine (CEKRO), a ove godine je projekat prvi put podržala Gradska uprava za sport i omladinu Novog Sada, kroz Lokalni akcioni plan za 2017. godinu.\nU vrelim letnjim danima kamperi su prvi put imali na raspolaganju i bazen, zahvaljujući donaciji Elvire Čanadi, mame jednog od korisnika. Među njima je bilo i onih kojima je ovaj sedmodnevni boravak bio prvo odvajanje od svojih porodica.\nUz stalno prisustvo zaposlenih iz škole i troje volontera, kamperi su samostalno vodili računa o higijeni, usvajali svakodnevne veštine: od kuvanja kafe do pravljenja kolača. Brinuli su o ljubimcima, provodili vreme učestvujući u igrama za razvoj motorike… Takođe, u segmentu razvoja socijalnih veština išli su grupno u goste na okolne salaše.\nU objektu u novosadskom Novom naselju smešten je Dnevni boravak/radni centar, jedna od organizacionih celina koja radi tokom čitave godine\nOlgica Stanojev, defektolog i stručni radnik Dnevnog boravka, kaže da su posebno ponosni što je ovog leta za odrasle korisnike (uzrasta 22-42 godine) organizovan izlet čak u inostranstvo! Zahvaljujući saradnji sa Udruženjem defektologa Severne Vojvodine i gospođom Piroškom Apro, od 15. do 17. avgusta posetili su Kanjižu i Segedin. Šetali su obalama Tise, vozili se brodićem, išli u galeriju, jeli sladoled neobičnih ukusa… Za dvoje korisnika to je bio prvi prelazak preko granice. Podjednako su bili uzbuđeni putnici i njihove porodice, uz osmeh prenosi Olgica Stanojev.\nSpecifični programi u okviru ŠOSO nisu novina u ovoj školi. Prema rečima direktorke Slavice Marković, svi su kreirani u želji da se izađe u susret potrebama roditelja i poboljša kvalitet života njihovih đaka i odraslih korisnika programa socijalne zaštite.\n– To je jedan od načina da mame i tate naših đaka budu barem malo rasterećeni od dvadesetčetvoročasovne brige o svojim naslednicima. S druge strane, đacima i starijim korisnicima time omogućavamo da na kvalitetan način provedu vreme, da nemaju prekid u radnim aktivnostima i učenju, što je jako važno – pojašnjava ona.\nŠta sve mogu da urade maštoviti đaci i korisnici tokom boravka u radnim kabinetima\nU ovoj ustanovi je 2009. godine, među prvima u Srbiji, uvedena i usluga „Predah”. Kako pojašnjava direktorka Marković, škola raspolaže domskim smeštajem za decu koja nisu iz Novog Sada i okoline pa se u tom prostoru sprovodi ovaj program.\n– Nisu to velike brojke. Bude desetak puta u godini, ali roditeljima mnogo znači kada znaju da mogu da dođu ovde i da odspavaju makar jednu noć bez ustajanja. Ili kada, na primer, jedan od roditelja mora da ide u bolnicu, a drugi ne može da napusti posao, spokojni su jer znaju da je njihovo dete kod nas, praktično u drugom domu, kaže direktorka Slavica Marković.


FOS priča: „Ne biraju pravosuđe jer ne očekuju zaposlenje“\nnedelja, 07 oktobar 2018 09:33\nZapošljavanje osoba s invaliditetom u Crnoj Gori propisano je posebnim zakonom, Zakonom o profesionalnoj rehabilitaciji i zapošljavanju lica sa invaliditetom.\nPoslodavac koji ima od 20 do 50 zaposlenih dužan je da zaposli najmanje jedno lice sa invaliditetom, dok poslodavac koji ima više od 50 zaposlenih dužan je da zaposli najmanje 5 odsto lica sa invaliditetom u odnosu na ukupan broj zaposlenih, propisano je Zakonom.\nPoslodavac koji nije zaposlio lice sa invaliditetom dužan je da, za svako lice koje nije zaposlio, prilikom mjesečne isplate zarada i naknada zarada zaposlenih, uplati poseban doprinos za profesionalnu rehabilitaciju i zapošljavanje lica sa invaliditetom.\nStopa posebnog doprinosa iznosi 20 odsto od prosječne mjesečne zarade u Crnoj Gori ostvarene u godini koja prethodi plaćanju doprinosa.\nZa FOS je iz Sudskog savjeta saopšteno da je za sve sudove od januara do jula 2018, na mjesečnom nivou, obračuno za uplatu po 13 hiljada 617 eura, koje treba uplatiti u poseban fond, a iznosi će biti uplaćeni u cjelosti na kraju tekuće budžetske godine.\nIz Udruženja mladih sa hendikepom Crne Goreza FOSu je saopšteno da su došli do saznanja da su dvije osobe s invaliditetom zaposlene u sudstvu: jedna u Osnovnom sudu u Podgorici, a druga u Privrednom sudu Crne Gore.\nSa druge strane, u periodu od 2015 – 2017. jedna osoba s invaliditetom je odrađivala pripravnički staž u Upravnom sudu.\n„Dakle, institucije pravosuđa svakako nemaju ispoštovanu kvotu, predviđenu zakonom, od 20 do 50 zaposlenih da imaju jednu zaposlenu osobu s invaliditetom, iznad 50 zaposlenih 5 odsto zaposlenih osoba s invaliditetom od ukupnog broja zaposlenih, i samim tim u obavezi su uplaćivati poseban doprinos u Fond za profesionalnu rehabilitaciju“, navode iz UMHCG.\nMeđutim, kako objašnjavaju, po nalazima Državne revizorske institucije Ministarstvo pravde nije zapošljavalo OSI, ali nije ni uplaćivalo poseban doprinos.\n„Ovo po našim saznanjima ne radi nijedno ministarstvo jer Ministarstvo finansija nije razvilo Uputstva o načinu plaćanja posebnog doprinosa, ali i što je jednako važno nije obezbijedilo da i državne institucije, organi državne uprave i organi u sastavu državnih organa koriste subvencije kada zaposle osobu s invaliditetom. Ovo potpuno „oslobađa“ državne institucije od odgovornosti jer kada ne plaćaju posebne doprinose one jednostavno i ne zapošljavaju OSI jer nijesu prethodno „kažnjavane“ da bi bile motivisane da sistem kazne zamijene sistemom subvencija“, objašnjavaju iz UMHCG.\nIz ove organizacije dodaju i da imajući u vidu da ne postoji jedinstvena baza podataka o osobama s invaliditetom, ne postoji ni tačna evidencija o broju zaposlenih OSI u nekoj od grana vlasti jer se zapošljavanje samo sprovodi po Zakonu o državnim službenicima i namještenicima, Zakonu o državnoj upravi i drugim matičnim zakonima u granama vlasti u kojima oni postoje.\n„Iako veliki broj osoba s invaliditetom upisuje Pravni fakultet, najčešće zbog pristupačnosti, veoma malo ih svoju karijeru razvija u pravosuđu. Upravo zbog prepreka s kojima se suočavaju u oblasti obrazovanja OSI nijesu dovoljno osnažene i motivisane da polažu pravosudni ispit, ili ukoliko to učine, uglavnom rade u advokatskim kancelarijama“, objašnjavaju zašto je samo dvoje zaposleno u trećoj grani vlasti i dodaju:\n„Kako je najveći broj institucija pravde, pa tako i Ministarstvo pravde, nepristupačan OSI, one već na samom početku ne biraju pravdu i pravosuđe za svoj karijerni put jer ne očekuju zaposlenje.\nDakle, vrlo je moguće da trenutno među OSI nema dovoljno onih koji imaju kapacitete i specijalistička znanja za ovu granu vlasti, međutim, odgovornost nije na OSI već na institucijama obrazovanja, zapošljavanja, pa potom i same pravde jer nijesu omogućili ni elementarno sprovođenje zakona, a kamoli programe stručnog osposobljavanja za OSI“.\nOni zaključuju da je paradoksalno da su OSI upravo diskriminisane od samih institucija koje dijele pravdu.\n„Pored mjera koji se odnose na sprovođenje zakona (pristupačnost, servisi podrške) potrebno je obezbijediti i stručnu praksu i obuku, odnosno mentorstvo osoba s invaliditetom kako bi i same bile motivisanije i spremnije da se zaposle u nekoj od institucija pravde“, zaključili su iz UMHCG.\nPodsjetimo, zakonom je propisano da se OSI mogu zaposliti pod opštim ili posebnim uslovima.\nZapošljavanje lica sa invaliditetom pod opštim uslovima smatra se zapošljavanje kod poslodavca bez prilagođavanja poslova, odnosno radnog mjesta. Zapošljavanje lica sa invaliditetom pod posebnim uslovima smatra se zapošljavanje kod poslodavca uz prilagođavanje poslova, odnosno radnog mjesta i zapošljavanje u posebnim organizacijama za zapošljavanje za koje u Crnoj Gori nijesu stvoreni uslovi jer podzakonski akt još nije definisan.\nPod prilagođavanjem poslova podrazumijeva se prilagođavanje radnog procesa i radnih zadataka, a pod prilagođavanjem radnog mjesta podrazumijeva se tehničko-tehnološko opremanje radnog mjesta, sredstava za rad, prostora i opreme, u skladu sa mogućnostima i potrebama lica sa invaliditetom.\nPročitano 1580 put(a)


RTS :: Rvači Srbije spremni za osvajanja medalja i olimpijskih normi\nOstali sportovi Rvači Srbije spremni za osvajanja medalja i olimpijskih normi\nsubota, 17. apr 2021, 09:24 -> 13:16\nZa dva dana u Gdanjsku počinje Evropsko prvenstvo u rvanju, prvo počinju borbe u slobodnom, a potom i u grčko-remskom stilu. Naša reprezentacija je napravila odličan uvod na nedavno održanom Svetskom kupu, a Branko Kovačević je osvojio zlatnu medalju u kategoriji do 82 kilograma.\n"Do sada je ovo moj najveći uspeh i veoma sam ponosan na to. To je pokazatelj da smoodlično radili na pripremama sa reprezentacijom i klubom. Nadam se da ću i u budućnosti nastaviti da nižem najsjannija odličja.", jekao je Kovačević.\nUprkos vrlo poremećenim i otežanim uslovima treninga i priprema zbog pandemije naš reprezentativac je izrazio uverenje da su naši rvači zahvaljujući svom angažovanju i posvećenosti stručnog tima postigli vrhunsku formu i očekuje najbolje rezultate.\n"Ja sam očekivao dobar uspeh ali osvajanje šest medalja na ovakvom turniru je veliki rezultat i dobar pokazatelj za sezonu koja dolazi. Imamo Evropsko prvenstvo, kbalifikacioni turnir i Olimpijski igre pred nama. Tako da sam prezadovoljan.", jekao je Željko Trajković.\nPredsednik Rvačkog saveza Srbije je istakao da očekuje odlične rezultate na naredna dva takmičenja i osvajanje jedne do dve olimpijske norme na narednom kvalifikaciomom turniru.


Pa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije hečbek sa 3 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Rover, 4-cilindrični agregat sa 16 ventila i 103ks , dok je drugi 4-cilindrični agregat sa 16 ventila i 98ks koji potpisuje Renault.\nOno što ponajpre moramo uzeti u obzir su rezultati Euro NCAP (European New Car Assessment Programme) testiranja izvršenih nad ova dva automobila. Dobra stvar je da su testirani i jedan i drugi, pri čemu Renault za nijansu prednjači. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju gradski automobil, što u principu znači ne tako dobru poziciju kada je u pitanju bezbednost, ali nam to ne pomaže preterano da se odlučimo za jedno od njih. Povrh toga, ukoliko govorimo o masi vozila - podatku koji ne možemo isključiti iz priče, britanski automobil nudi marginalnu razliku od 7% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, francuski automobil pruža nešto viši nivo ukupne bezbednosti. Stvari se nastavljaju u istom smeru, jer Renault nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, između više od 12.000 različitih, koliko naša baza trenutno sadrži.


Vučić: Za sporazum sa Prištinom trebaju nam garancije za članstvo u EU 2025. - European Western Balkans\nBEOGRAD – Predsednik Srbije Aleksandar Vučić izjavio je danas u intervjuu za Rojters da su njegovoj državi potrebne jasne garancije da će postati član Evropske unije 2025. godine kako bi postigla dogovor sa Prištinom.\nNaveo je, međutim, da su šanse za takav scenario male, s obzirom na izbornu kampanju za Evropski parlament, koja je već počela.\n“Građani EU ne bi želeli tokom kampanje da čuju da će se Srbija pridružiti EU”, istakao je on.\nVučić je naglasaio složenost potencijalnog sporazuma, rekavši da se svakako ne svodi na “jednostavnu” razmenu teritorija.\n“Takođe bi morao da uključuje i rezoluciju o našem putu ka EU i daljem ekonomskom razvoju”, rekao je, naglasivši da bi postizanje sporazuma moglo trajati čak 10 godina usled mnogobrojnih neslaganja dve strane.\nOsvrćući se na nesaglasnost Nemačke sa jedne strane, i EU i SAD sa druge povodom mogućnosti promene granica, rekao je da bi dogovor zahtevao podršku svih domaćih aktera.\n“Niko u regionu ne bi trebalo da se plaši bilo kakvog dogovora Srba i Albanaca”, zaključio je Vučić, dodajući da bi on doneo stabilnost, snagu i ekonomski napredak Zapadnom Balkanu.\nAleksandar VučićKosovopromena granicaSrbija


SAD napuštaju Unesko, najavio i Izrael | SEEcult.org\nVest | UNESCO | SAD | Izrael\nAmerička vlada odlučila je da se povuče iz članstva Uneska, navodeći kao glavni razlog navodni antiizraelski stav te organizacije UN za obrazovanje, nauku i kulturu, ali i finansijske razloge. Dok su zvaničnici Uneska izrazili žaljenje zbog takve odluke, i Izrael je, nedugo posle SAD, najavio napuštanje te međunarodne organizacije.\nPovlačenje SAD iz Uneska biće zvanično 31. decembra 2018. godine, a do tada će ostati punopravni član. Od 2019. godine biće u statusu posmatrača, saopštio je Stejt dipartment, i to u trenutku kada Unesko očekuju bitne promene, budući da bi ovih dana trebalo da izabere novog generalnog direktora.\nPrema navodima američkih zvaničnika, koje su preneli mediji, odluka o povlačenju iz Uneska nije doneta lako i SAD nameravaju da “ostanu angažovane” kako bi doprinele američkim pogledima, perspektivama i ekspertizom.\nGeneralna direktorka Uneska Irina Bokova izrazila je duboko žaljenje zbog američke odluke, navodeći u saopštenju da je to “gubitak za multilateralizam”.\n“U vreme kada konflikti nastavljaju da cepaju društva širom sveta, za veliko je žaljenje to što se SAD povlače iz organizacije UN koja promoviše edukaciju za mir i štiti kulturna dobra koja su napadnuta”, izjavila je Irina Bokova.\nOvo nije prvi put da se SAD povlače iz organizacije čije su osnivanje pomogle 1945. godine kako bi ohrabrile dijalog i razmenu ideja posle Drugog svetskog rata.\nAdministracija predsednika Ronalda Regana to je učinila 1984. godine u vreme Hladnog rata, smatrajući da je Unesko pristrasan prema Sovjetskom Savezu. SAD su se vratile u članstvo 2002. godine u vreme administracije predsednika Džordža Buša, ali su odnosi ostali zategnuti čak i za vreme vlasti Baraka Obame. Tako su SAD 2011. godine smanjile finansiranje Uneska za 80 miliona dolara, nakon što je ta organizacija primila u članstvo Palestinu. Taj iznos je, inače, petina ukupnog američkog budžeta za Unesko.\nObama je kasnije neuspešno pokušao da obnovi finansiranje Uneska, pa su SAD 2013. godine izgubile pravo glasa na Generalnoj konferenciji te organizacije.\nTenzije između SAD i Uneska eskalirale su ponovo u julu, kada je grad Hebron proglašen palestinskim gradom svetske baštine, što je Izrael shvatio kao negiranje jevrejske istorije tog mesta.\nS obzirom da SAD ostaju član Uneska do kraja sledeche godine, očekuje se da će glasati za izbor novog generalnog direktora.\nNedugo nakon saopštenja SAD o povlačenju iz Uneska, slično je najavio i izraelski premijer Benjamin Netanjahu, koji je odluku američke administracije nazvao “hrabrom i moralnom”.\nIzraelski ambasador pri UN Dani Danon izjavio je da odluka SAD da se povuku iz Uneska predstavlja “cenu koja se plaća zbog diskriminacije Izraela”, te da označava “novu eru” u UN.


Vučić se obraća na sastanku Generalne skupštine UN - Politički.rs\nVučić se obraća na sastanku Generalne skupštine UN\nPredsednik Srbije Aleksandar Vučić obratiće se danas na sastanku Generalne skupštine UN na visokom nivou, povodom obeležavanja 75. godišnjice Ujedinjenih nacija\nTo je objavljeno i na zvaničnom instagram profilu “Budućnostsrbije”.\nKako je objavljeno na sajtu UN, sastanak na visokom niovu počinje u 15 sati po srednjeevropskom vremenu, a svetski lideri okupiće se virtuelno kako bi obeležili 75. godina od osnivanja Ujedinjenih nacija.\nJednodnevni sastanak dešava se uoči godišnjeg sastanka svetskih lidera u UN, koji počinje u utorak, 22. septembra, bez fizičkog prisustva predsednika i premijera država članica UN.\nUjedinjene nacije osnovane su posle Drugog svetskog rata kako bi se sprečio još jedan sličan konflikt, a pretpostavlja se da će svetski lideri usvojiti zajedničko saopštenje u kome će priznati “trenutke razočarenja”.\nBrajan Mej proglašen za najboljeg rok gitaristu svih vremena\nPrevious Grenel u utorak dolazi u Beograd\nNext Zekić: Borko, Jeremić i Tadić nosili “tetki lek” dok je Srbija plaćala MILION evra zbog Miladina Kovačevića


Vučić: Uspeli smo da preokrenemo trend, smanjuje se broj novoobolelih - 05.10.2021, Sputnik Srbija\nKonačno smo uspeli da preokrenemo trend povećanja broja novoobolelih od korona virusa, istakao je danas predsednik Srbije Aleksandar Vučić, ukazujući da je ovo... 05.10.2021, Sputnik Srbija\n„To niko nije primetio jer mešaju stvari. Mora uvek da se poredi ponedeljak sa ponedeljkom, ne sa drugim danom. Imamo dva dana spuštanje procenta i u apsolutnim brojkama“, naglasio je on na otvaranju NCR kampusa.Prema njegovim rečima to će da traje još izvesno vreme.Kazao je da je preokret trenda dobra vest za privredu.Preneo je da je Srbija u pregovorima sa Fajzerom oko kupovine njihovog leka protiv korona virusa.„Nabavili smo već određene količine jednog leka protiv korone koji ima ogromnu uspešnost u zaštiti ljudi od korone“, rekao je on.\nBogami izgleda da Vučko putuje po Srbiji i uništava viruse jedan po jedan! Kako drugačije objasniti ovaj uspeh?\nUspeli su da pobede nepostojećeg neprijatelja.\nsrbija, virus korona se širi planetom, virus korona, društvo\n10:59 05.10.2021 (Osveženo: 11:00 05.10.2021)\nKonačno smo uspeli da preokrenemo trend povećanja broja novoobolelih od korona virusa, istakao je danas predsednik Srbije Aleksandar Vučić, ukazujući da je ovo drugo jutro da imamo smanjenje broja novoobolelih.\nPrema njegovim rečima to će da traje još izvesno vreme.\nPreneo je da je Srbija u pregovorima sa Fajzerom oko kupovine njihovog leka protiv korona virusa.\n„Nabavili smo već određene količine jednog leka protiv korone koji ima ogromnu uspešnost u zaštiti ljudi od korone“, rekao je on.\n4 Oktobar, 14:05\nU Srbiji još 5.983 slučaja virusa korona, preminulo 50 osoba\n4 Oktobar, 15:09\n5 Oktobar, 12:3811\n5 Oktobar, 12:548